Få en figur som stickers lige til at sidde på bilen\nDu er her:Forside›Stickers til biler›Figurer\nHer på siden du vores populære figure, du kan bruge som sticker på bilen. Ønsker du, at give din bil lidt kant og personligøre den? Så er en sjov lille figure på bilen måske noget for dig. Vi har her et udvalg af forskellige figure, der vil pynte på din bil. Disse figure er sjove, seje og bare dejlige. Eksempelvis kan du sende en lidt provokerende besked til dine medbilister med den så ellers søde Hello Kitty, der gør noget knap så sødt. Eller hvad med at give din bil et sjovt twist med vores sticker af en lynlås, så det ligner at din bil bliver lynet op. Ja mulighederne er rigtig mange og du har her et bredt udvalg af figure, du kan vælge imellem.\nDin sticker behøver ikke nødvendigvis at være placeret i bagruden, nej du bestemmer selv hvor du placer din sticker på bilen. Om det er på døren, kølerhjelmen eller bagruden er op til dig. Vors bilfolier er af den bedste kvalitet og tilpasset de danske vejrforhold. Du skal derfor ikke bekymre dig om din sticker bliver siddende ved regn, sne eller blæst.\nDu skal ikke bekymre dig om, at din sticker kan komme af igen eller efterlader mærker på din bil. Når du ikke længere ønsker at have sticker på din bil, kan du blot tage den af uden at skulle bekymre dig om mærker eller ligende.


Læserne løser problemet: Kan man lade et batteri på et minut? | Ingeniøren\nAf Redaktionen 27. nov 2017 kl. 10:10\nSidste uge kom den danske bildesigner Henrik Fisker med en opsigtsvækkende nyhed, der skabte voldsom debat på ing.dk: I sin kommende elbil eMotion vil han om seks år lægge et batteri med en energitæthed, som er 2,5 gange højere end nutidens lithium-ion-batterier. Men ikke nok med det: Batteriet, der skal give Fiskers elbil en rækkevidde på 800 km, vil kunne oplades på bare ét minut. Siger Fisker Inc. Brugerne på ing.dk var af en anden mening og bragte både saglig kritik og forslag til løsninger. Vi samler debatten op og giver den et nyt pust.\nFølg med herfra:\nNu er Fisker jo kendt (berygtet) for at komme med sensationelle udmeldinger, som der så viser sig ikke at være hold i. Hans seneste forsøg på en bil skulle have været drevet af revolutionerende super-kapacitorer.\nDer skal nok gå hul på solidstate batteri-bylden. Men jeg tvivler stærkt på, at det bliver fra Fisker, det gennembrud kommer.\nMon ikke der bare er tale om et forsøg på at skabe noget interesse, der kan rejse noget finansiering.\nOpsummering af tråde hertil er, at den krævede stømstyrke næppe kan overføres i eksisterende håndterbare kabelstørrelser. Ud over det så skydes Fiskers udmelding ned – fordi det ikke er Tesla, som gør det!\nVrøvl. Store ladeeffekter er svære at håndtere, uanset hvem der bygger bilen. Tesla eksperimenterer med vandkølede ladekabler fordi de har problemer med varmeafgivelse i kablet, og det er endda kun 130 kW.\nHvis man skal overføre en stor effekt i et elkabel, kan det ske ved enten at skrue op for spændingen (volt) eller strømstyrken (ampere). Tabet i form af varme er en funktion af modstand i kablet (ohm) og strømstyrken. Modstanden i kablet er relateret til kablets diameter.\nEn Tesla supercharger lader ved cirka 400 volt og 300 ampere. Skruer du op for strømmen, får du problemer med varme, medmindre du også gør kablet tykkere. Vi kan ikke komme op i MW-klassen med et kabel, der kan håndteres af almindelige mennesker.\nDet lyder som febervildelser\nHvis et 70 kWh batteri lades med på 1 minut, vil det kræve >4 MW. Svarende til kablet fra en halvstor havvindmølle. De kabler er så tykke som en arm.\nDer vil ufravigeligt være 5-10 pct. ladetab, som vil give meget høj temperatur-gradient over batteriet, som vil degradere.\nDette kan ikke lade sig gøre, uden at en masse forhold kommer på plads.\nNu ved jeg ikke, hvor mange kWh batterikapaciteten der er i denne bil, men jeg ved, at hvis man på 1 minut skal overføre 100 kW, så kommer det med statsgaranti til at blinke i naboernes køkkenlamper :)\nHvis man antager 6 km/kWh, så svarer 800 km til 133 kWh, som ved opladning på 1 minut kræver en ladeeffekt på 8 MW – hvilket er en god størrelsesorden mere, end hvad man forventer snart at se for li-ion-batterier.\n160 kWh mener jeg at have hørt, men who knows. Det er jo Fisker, der siger det!\nMed 1 min. bliver effekten omkring 10 MW. Det tror jeg ikke lige går. Men 10 min. kan også gøre det.\nPå den anden side er 10 MW det samme, som øresundsfærgerne oplades med. Men det er så også med 10 kV, og nogle ordentlige kabelbasser, der placeres af en robot.\nDe kraftigste ladestandere under opførelse er 400 kW. Jeg tror aldrig, vi kommer til at se ladestationer til biler med over 1 MW. Men man skal selvfølgelig aldrig sige aldrig. Der bliver i hvert tilfælde bruge for nogle kraftige ladere, når de tunge ellastbiler snart kommer.\nEffekten skal også føres rundt internt i bilen, ligesom at køling skal kunne følge med. Det er jo ikke en færge, hvor installationen kan fylde en container og varmen dumpes i havet.\nHvis der lades med 10 MW, og der går bare 5 pct. tabt som varme, så skal bilen kunne køle batteriet for en halv MW spildvarme. Det lyder ikke helt realistisk.\n1-10 MW er forbudt for børn og deres fædre\n1-10 MW er industriinstallation, ikke noget, man bare har i carporten.\nBare det at have en kontakt, der kan afbryde den effekt, er voldsomt stor.\nLysbuen kan smelte/brænde huller i karosseriet.\nEn induktionssmelteovn med 2,5 MW smelteeffekt kan smelte 3 ton støbejern i timen. Det er fra 20 til 15000 C inkl. 6-700 kW kølebehov.\nForstiller mig, at der vil ske det samme som hos Facebook-centeret, der tidligere blev nævnt her på siden.\nHvis installationen ikke er perfekt, kan det hele bryde i brand.\nKan lige forestille mig, at man slæber et 20 kg 1000 kvadratkabel hen til bilen for at lade.\nHvis det er andet end et reklame- stunt, så kræver det en form for automatik at lade bilen i praksis, ellers skal man montere 10 ladestik rundt omkring på bilen for at få effekt nok.\nDen store fordel er dog, at man burde kunne regenerere al bremsekraft ved normal kørsel.\nJeg har svært ved at forestille mig andet, end at vi på et eller andet tidspunkt havner på en fælles standard for laderobotter. Men nok først om en del år, når vi har batterierne, der kan tåle så hurtig opladning, og når elbiler er flertallet på vejene.\nSådan en sag på måske 1-2 MW der kan oplade et 60 kWh batteri på 2-3 minutter. Måske gennem en lem i bunden, som en robot automatisk åbner og skyder en solid kobling op i. Måske også med en standard for tilkobling af køling.\nEffektbehovet for en ladestation bliver ikke større, end det er i dag. I stedet for 10-20 ladestandere, der lader samtidig, er der bare een hurtig, som med en benzinpumpe i dag.\nOg som det ofte sker på ing.dk, går debattørerne også i løsningsmode:\nKan man ikke mindske problemet med netbelastningen ved, at ladestationen har nogle kondensatorer, der udjævner? Selv hvis ladetiden er nede på 1 minut, vil der jo være masser af tid til at lade kondensatorbatterierne op mellem bilopladningerne. Det vil sænke behovet for effekt til ladestationen, men løser selvfølgelig ikke problemet med kablernes dimensionering til bilen fra ladestationen.\nRudi Kærgaard 8 måneder siden\nMen mon ikke der er tale om en fortalelse og eller SPIN? - I realiteten, er der nok mere tale om en udskiftning af batteriet, end en egentlig opladning.\nSuperledere er vel kodeordet her. Og AI til at overvåge hvornår det er sikkert at overføre energien?\nMan kan ved forestille sig at de ret kraftige kabler bliver hejst ned til kontaktfladerne, så man ikke skal være supermand for at koble på?\nKen Højrup 8 måneder siden\nEt helt minut for et skift - kan det ikke gøres hurtigere ?\nOg offcar opladning af det andet, på bedste tidspkt, til laveste pris.\nLars Møller 8 måneder siden\nMange af os er som ingeniører 'faret i blækhuset' fordi en hurtig overslagsberegning viser at vi er størrelsesordner fra realiteter ;-). Vi ser gerne at ingeniøren skriver om spændende nye ting blot der er et passende "SPIN-filter" inde i billedet.\nHvis man vil se et 'ladestik' af den størrelsesorden som der her tales om kan man tage op til Helsingør og komme en tur med Tycho Brahe. Der er blevet 'batteridrevet' med 4 X 20 tons batterier "på taget" i alt 4 MWh. Den lader, når det ellers virker, med omkring 10 MW. 'Stikket' er noget der betjenes af en industrirobot. Alene den nødvendige kabelføring i en bil vil være "et interessant studie"\nDet har været gennemgået her på ing:\nDet er da fint at tænke i superledere over til køretøjet (findes der over hovedet superledere der ikke skal være nedkølet?), men hvordan med forbindelsen fra højspændingsnettet og ud til ladepunktet? Hvem skal betale for den 10 kV forbindelse?\nI Helsingør måtte de lægge 7 km nyt højspændingskabel ned for at få strøm til Tycho Brahe / Aurora. I Norge, med færgen Ampere, måtte de opbygge et sæt buffer-batterier på i havnen. Det net der er på stedet kan slet ikke klare de ladestrømme der skal overføres til færgen.\nDer er blevet nævnt stor strøm kontra stor spænding ved effektoverførsel. Det er intet problem at sikre mod stor spænding, og stor spænding medfører ingen farer hvis sikkerheden er ok. Problemet er isolation, og kun isolation. Stor spænding kræver stor isolationsafstand, og er derfor et problem. Stor strøm medfører varme, og er derfor også et problem. Jeg udelukker ikke at man kan oplade mange gange hurtigere end i dag, men kablerne vil blive større og mere uhåndterlige. Jeg tror det er muligt at komme ned på få minutter, men måske ikke en god idé. Kablet vil være mindre håndterbar, både kabler, stik og elektronik samt ladestation mange gange dyrere, og måske vil interessen for at opsætte ladestationer dale - når føtex og bilka har ladere, er det for at kunderne går på indkøb mens bilen lader. De vil hellere opsætte flere ladere.\nJeg tror den bedste måde at lade 50 gange hurtigere end idag, er at forbinde 50 kabler. Derved bliver de enkelte kabler mere håndterbare.\nVi har følgende datapunkter fra Tesla Semi Truck præsentationen:\nMegachargeren skulle kunne lade 80% (400 miles ud af 500 mile range) af et 1 MW batteri (2 kW/mile) på 30 minutter.\nEr der en elektrikker tilstede, der hurtigt kan regne ud, hvor meget den så skal lade med?\nEr der nogen, der tvivler på, at Moores lov for batterier og batteriteknlogi ikke vil fortsætte med at give os større kapacitet, hurtigere opladning, mere kompakte batterier, osv.?\nMed lidt fremskrivning i 6 år tror jeg ikke, at det bliver umuligt for Hr. Fisker at holde, hvad han lover.\nIkke helt urealistisk\nDet er muligt at opnå meget store spændinger i et håndterbart kabel med de rigtige isolationsmaterialer. Og man kan lave stik der isolerer bedre end afstanden i luft. Så jeg vil ikke sige at Fiskers tanke er umulig. Sikkerhed er ikke et problem, da det er muligt at sikre på flere måder, både fysisk og ved elektronisk overvågning. Opladeren skal naturligvis også indeholde et batteri, for at ikke overbelaste elnettet. Måske kommer det - men det vil først og fremmest kræve, at batterierne kan klare mosten. Hvis vi får batterier der kan oplades på 2 minutter, så vil det måske være grund til at lave en oplader der også kan oplade på 2 minutter. Det skal helst ske ved høj spænding, fra 30kV - 50kV for at kablet er håndterbart.\nRe: Ikke helt urealistisk\nHer er et billede af en 50kV charger: http://evworld.com/news.cfm?newsid=26779\nJørgen Buus 8 måneder siden\nJa det kan fint lade sig gøre\nDet er et spørgsmål om design kompromis i batteriet, ellers kan man sagtens lave kanaler så kemien kan falde på plads på et minut. Det vil være på bekostning af energitætheden og det vil nok typisk ikke være interessant at vægte hastigheden helt så meget.\n5 minutter kan fint gøres.\nMen Fisker taler ikke sandt af den grund. Han lyver for at hype og det er en skam istedet for ingeniørmerit.\nJeg kunne let hjælpe ham men han ved bedst. Ligesom sidste gang hvor han ikke lyttede.\nKonkurs er givet.\nIndrømmet, at jeg ikke rigtig har regnet på det, men tidsfaktoren kan have betydning.\nHvor varmt bliver kablet efter 1 minut med f.eks. 6MW ladning?\nHvis kablet kan klare 100kW over 1 time, hvor man må regne med stabiliserede temperaturforhold, hvor meget mere kan det så klare på 10 minutter eller 1 minut, hvor varmekapaciteten begynder at få betydning for den endelige opvarmning.\nPlastik materialer tåler op til 160kV per mm over sig. Så med kun 1mm isolation, kan vi opnå spændinger på op til 160kV. Typisk vil vi bruge et coax kabel, samt data ledning, så vi har styr på præcist hvor meget effekt der aftages, og om der er tab. Det er muligt at måle lækstrømmen i isolationen, både før og under opladning. Og, det er muligt at sikre at stikket er ordentligt sat i inden der oplades - sker det ikke, så vil energien afsættes i luften, da luften ikke isolerer nær så godt som plast.\nMin vurdering er at det er muligt. Måske kan man endda lave et ladekabel der er lettere og mere smidigt, end dem der bruges nu.\nUdover mekanisk sikkerhed, så kan moderne elektronik også sikre på mange måder, så der ved enhver fejl ligefrem trækkes energi ud af kablet. Det betyder, at der ved uheld, berøring mv. ikke engang er den energi i kablet, som kapaciteten af ledningerne medfører, for energien trækkes ud.\nForstår ikke helt hvad du mener. Mener du 6MW eller 100kW? Du kan ikke lade med 6MW, hvis kablet kun er til 100kW.\nMener du derimod at der lades ved 6MW ved spænding på 100kV, så kræves 60A. Det kan et par installationskabler til huset klare.\nHvis jeg skulle designe et højspændingskabel, vil jeg sikkert have to skærme - derved kan lækstrømmen fra inderlederen måles, og laderen slå fra, hvis der er for stor lækstrøm, f.eks. på grund at tryk på kablet. Et tryk på kablet ændrer også kapaciteten, og den kan også måles, så der slås fra hvis den øges. Endeligt kan man også kommunikere med bilen og lave målinger på dens side af stikket, så der lukkes for strømmen, og energien hentes aktivt ud af kablet, hvis der måles fejl.\nHer er et billede af en 50kV charger\n"a DC-DC 50KV Rapid Charger, which is capable of charging compatible EVs to 80 per cent of their charge in just 20 minutes"\nEn 50 kV lader skal ikke bruge 20 minutter om det så er en Tesla Semi eller ligefrem Helsingør-Helsingborg færgen du sætter til. Det passer derimod fint med en 50 kW lynlader og elbil med et mindre batteri.\nJens Madsen jeg tror du skal tænke lidt over hvorfor 25 kV installationer på jernbanen ser så voldsomme ud. De kan jo angiveligt bare bruge 1 mm plastik og lidt elektronisk overvågning i stedet?\nEn 50kV lader har netop en effekt på 50kW hvis strømmen er på 1A. Læg mærke til hvor tyndt og fleksibelt kablet er.\nHer er en oversigt over kabeltværsnit og strøm:\nJo, men toget vil ikke køre mange meter, hvis køreledninger skulle isoleres med plastik.\nHvor store isolationsafstandende er afhænger meget af materialet. Det er en udfordring at lave f.eks. stik, da at man her ikke kan undgå at der er luft. Men, hvis stikket sættes i, og isoleres af plastik inden der sættes strøm på tåles store spændinger. Man kan også udforme stik, så spændingen skal gå uden om plastik (sætte plastik imellem), og derved opnå større spænding på mindre afstande.\nDet er alt sammen et kompromis mellem materialer, pris, levetid, og funktionalitet (f.eks. kablets fleksibilitet). Sikkerhed er et mindre problem, da vi antager vi her bruger isolerede kabler med skærm omkring. Samtidigt er i dag muligt at lave en del elektronisk sikkerhed, der aktivt måler f.eks. om et kabel trykkes, isolationsstrømme og ældelse og meget andet, blandt andet temperatur og lækstrømme i kablet.\nVed DSB er der krav til langtidsholdbarhed, og simple samt billige løsninger. Derfor bruger man uisolerede kabler. De moderne føreløse tog er dog forsynet med strømskinner i stedet.\nHenning Lippert 8 måneder siden\nHigh Power Charging (HPC) opladningsteknologi\nForeløbig eksisterer High Power Charging (HPC) opladningsteknologien, som oplader batteriet på blot tre til fem minutter svarende til 100 km rækkevidde. Kernen i dette er et højeffektsladestik med intelligent køling, som tillader en ladeeffekt på op til 500 kW (Ladestrøm op til 500 A ved op til 1000 V systemspænding).\nHigh Power Charging (HPC) - kablet\nFor eksempel leverer Huber+Suhner et HPC-kabel med en diameter på 30 mm, der kun vejer 1200 g/m, og som kan oplade kontinuert 400 A ved 1000 V.\nRe: High Power Charging (HPC) opladningsteknologi\nHvorfor ikke bruge 50kV og 10A? Ved du hvor meget kobber at 500A koster? Selvom vi ude i noget halvdyrt plastik så kan det betale sig at øge spændingen, bruge overvågning så der ikke opstår gennemslag i plastikket fx. ved tryk, og reducere strømmen.\nForeløbig eksisterer High Power Charging (HPC) opladningsteknologien\nJa og vi må antage at Teslas semi truck oplader med mindst 1 MW. Men så er der stadigvæk et godt stykke op til 10 MW.\nMen 500 kW er kun 0,5 MW\n6 MW er som et stort el-lokomotiv der får sin effekt fra 240A med 25.000V. Det er ikke noget der kan forsynes fra en traditionel 400 V AC installation.\nJeg håber ingen kommer til skade.\nSelv en 500 kW 400vAC installation er en industriinstallation,\nMen bestemt indenfor rækkevide. Det er alene et spørgsmål om stor spænding og elektronisk overvågning af materialer.\nDen største udfordring er ikke lader, forsyning, stik eller kabel, men at få et batteri med så høj kapacitet der kan lades på et minut. Dette vil sandsynligvis også være til meget høj spænding, og indeholde elektronisk sikkerhed så serieforbindelsen normalt er afbrudt, med mindre bilen er tændt eller der lades, og der ikke detekteres lækager, berøringer, eller andre fejl.\nHvorfor ikke bruge 50kV og 10A?\nFordi elektronik der kan håndtere så høje spændinger er voldsomt dyrt, fylder og vejer. Det vil du installere i alle biler. Du forsimpler problemerne voldsomt. Hvordan vil du eksempelvis lave print med 50 kV i banerne? Hvordan undgår du at der ikke et eneste sted i bilen omfattende elektronik og ledningsnet kan opstå en skade, som tillader lækstrømme? Hvordan får du en brandmand til at røre ved en bil med 50 kV på batteriet?\nEn 10 kV transformer fylder som et lille skur og koster adskillige millioner kr. 50 kV transformerstationer er en hel grund med installationer.\nUdviklingen går den modsatte vej. Eksempelvis blev Metro bygget med lavere spænding end både S-tog og fjerntog.\n50 kV hører hjemme i elnettets transportnetværk.\nRe: Men 500 kW er kun 0,5 MW\nDet er intet problem. Du skal bare have en stak batterier i laderen. Men, det koster dyrt, hvis laderen skal have flere batterier end bilen.\nSikkerhed er det mindste problem. Det største problem med sikkerhed er at det altid er nogen der formår at gøre den så dårlig, at der er fare og går galt.\nDesuden er 1kV og 25kV eller 50kV næsten lige farligt at blive dræbt af.\nVi er enige om at det er fordyrende. Men det behøver ikke at fylde meget. Det er intet problem med print der har 50kV i banerne. Som jeg tidligere skrev er det et spørgsmål om afstande, materialevalg, og for alt i verden undgå kontakt med luft, der virker som kortslutning ved høje spændinger.\nDet er et større problem at lave print der har 500A i baner.\nNår du laver højspændingsprint, kan du bruge almindelige print, og lave udfræsninger mellem banerne hvor der er høj spænding. Herefter indstøbes printet, og der presses et egnet plastmateriale ned igennem udfræsningerne, der øger den spænding der kan tåles. Nogle laver også en kasse som printet lægges i, og ved at spændingerne skal igennem plastikket, så øges den spænding der tåles. Der findes mange plast materialer der øger spændingen, og som kan bruges ved indstøbningen.\nDerimod kender jeg ingen gode metoder til at opnå 500A i printbaner. Du kan købe enormt dyre print, med tykkere kobber lag, eller bruge multilayer. Men, 500A er altså meget.\nDu kan godt køre 6MW en kort tid i et 100kW kabel. Jeg forestillede mig samme spænding, og tænkte så over om varmekapaciteten i kablet kunne gøre, at man kunne lade med mere effekt i kortere tid. Og det kan man selvfølgelig, da noget af varmen bruges til at opvarme ledningen.\nDesværre stiger tabet med overført effekt^2 ved konstant spænding, så festen slutter ret hurtigt.\nHvis varmekapaciteten var den begrænsende faktor, kunne du kun øge den overførte effekt med 1/sqrt(ladetid). Desværre har kobber ikke mere varmekapacitet end 0,4kJ/kg.\n"Benzinselskabet vil bygge ladestationer på tankanlæg langs motorvejene i 10 lande - optankningen skal kun tage mellem fem og otte minutter."\nDu kan bruge større spænding og strøm end kablet er lavet til - men det er bedre at bruge kabel som er lavet til det. Skal kablet være tynd og flexibelt, tror jeg man skal indbygge noget måling, så man har kontrol med temperatur og kan måle lækstrøm og tryk og sammenpresning med kapacitetsmålinger og derved kan køre til grænsen eller tæt på - i dag er store sikkerhedsmarginer.\nFinn Petersen 8 måneder siden\nKunne man tænke sig at anvende 10Mhz og samtidig udvikle en transformator delvist indbygget i karrosseriet. Naturligvis skal der så være ladestationer med den anden "halvdel " af transformeren.\nJeg ville mene at det er lettere at overføre høj frekvent strøm i store mængder.\n"Jeg ville mene at det er lettere at overføre høj frekvent strøm i store mængder." men intet er mere forkert.\nDet er bla. derfor at de store søtransmisionskabler er med jævnstrøm/vekselrettet strøm.\nDa det drejer sig om store strømme over korte afstande, så mener jeg at højere frekvens ville nedsætte strømmen og dermed fjerne varmen ved tabsmodstanden i kablet.\nSøkabler er lange og har dermed relativ stor selvinduktion og kapacitet, hvorved høj frekvens bliver "kortsluttet". Det er relativt nemt at overføre højfrekvente signaler, med jeg har ikke regnet på energioverførsel. Det var bare en tanke, der kom da jeg læste om kæmpe kablerne.\n6MW er nemt nok.\n3000V og 2000A i et stort spadestik med to sider. Væskekølet kabel på 300A.\nCa 1cm2 kobber. Ingen sag.\nI praksis ville man nok spørge om ikke lidt mindre kunne gøre det.\nMed 800V og 1250A tager det kun 2½ minut at lade 40kWh på.\nRe: 6MW er nemt nok.\nVæskekølet kabel på 300A.\nEr køling virkelig nødvendig? Hjemme sender vi jo gladeligt 10A gennem 1,5 mm2. Så tænker jeg naivt at 1 cm2 må kunne klare 67 gange mere, altså 670A?\nMen der er selvfølgelig også forholdsmæssigt 7 gange større overfladeareal.\nDet skalerer ikke så nemt da kølingen ikke så godt kommer til.\nEr køling virkelig nødvendig?\nDet er rigtigt nok men det er så 2000A igennem 1cm2 og det kan i praksis være konstant hvis der er kø. Væskekøling er bare en let måde at holde kablet "friskt".\nDet lød også lidt underligt første gang jeg hørte konceptet men Tesla kører med det i deres ladere.\nMan kunne lade flere kabler blive holdt adskilt af en 'adskiller. Så vil de være samme køling.\nJeg tror løsningen er meget højere spænding. Det er dyrere, men måske falder omkostningerne. Fordelen er, at vi ikke behøver tykke, tunge og besværlige kabler. Og måske kan vi undgå andet end luftkøling.\nHvis vi kun ønsker at overføre den dobbelte effekt af nuværende, kan vi måske bruge et par kabler - og bruge to ladestationer til opladningen. Men, det er ingen fremtidsløsning.\nJeg tror at overførsel af effekt i MW størrelser er indenfor den teoretiske og praktiske rækkevide, men det vil kræve investeringer i ny teknologi. Spørgsmålet er, om det betaler sig. Hvis vi ved at batterier der kan oplades med så stor energi kommer, så er det sandsynligvis værd at investere i, og udvikle.\nHvis man regner lidt på det, skalerer strømmen med kablets diameter plus et lille bidrag fordi overfladen bliver større.\nTi gange større strøm kræver næsten ti gange større diameter, for det samme tab pr meter.\nPetter Bertram 8 måneder siden\nHvis man "bare" skifter elektrolytten, med en frisk-opladet.\nJeg ved dog ikke om den gode Fisker vil benytte Flow batterier, men en opladning kan i så fald, måske klares på et minuts penge . . . .\nPeer Kuhlmann 8 måneder siden\nvil jeg kraftigt fraråde , da jeg har købt aktier i kobber miner ;-)\nEn anden mulighed er at opdele batteripakken i sektioner a 20kWh, som så bruges vekslende for at få jævn afladning og undgå problemer med parallel koblede celler.\nDe kan så serieforbindes ved ladning, så det er spændingen der stiger og ikke strømmen.\nDet kræver nye ladestationer, men det gør 6MW også. Der er stadig et stykke op til 6MW, men det kan give et stykke af vejen.\nLader du med 6MW på et 400V batteri får du 15000 ampere, som er nogle størrelses ordner større end strømmene der bruges under kørsel.\nDet elektrokemiske tab ?\nDer foregår en elektrokemisk process i batterier og denne process er ikke tabsfri.\nLithiumbatterier har en "charge efficiency" oppe omkring 90%, dvs man får kun 90% af energien ud igen.\nHvis vi deler tabet ligeligt imellem opladning og afladning, er det 5% af energien der bliver til varme i selve batteriet under opladningen.\nHvis vi regner konservativt på bilproducentens påstand, bliver der afsat noget der ligner 200-400 kW i batteriet i det ene minut hvorpå det oplades.\nDet næste problem er at for at overføre et par megawatt til bilen, skal spændingen op i 10kV området for at holde strømmen nede på nogle hundreder ampere.\nVi må antage at det ikke er planen at dumpe en transformator på et par hundrede kg i bagagerummet og dermed er der næsten per definition et tab på ikke under 10% i at konvertere de 10kV ned til batterispændingen. Kald det 500kW i et minut.\nVi er langt ude over hvad der med nogen rimelighed kan give nogen mening.\nMen hvis vi for "lade batteriet" læser "lade kondensatoren" bliver det straks mere realistisk.\nKondensatorer har et forsvindende lille tab, fordi der ikke foregår elektrokemiske processer, det er, så at sige, bare elektroner der bliver stablet op ad en isolator.\nHvis man forestiller sig at ladestationen har en kondensator indbygget i samme størrelsesorden som bilen og man kan forbinde dem sammen med nogle korte men solide kobberkontakter, kan halvdelen af ladningen overføres til bilen på meget kort tid med meget små tab.\nDet har yderlige der fordel at ladestationens kondensatorer kan lades langsomt op fra elnettet, som derved beskyttes imod disse kortslutnings-lignende belastninger.\nUlempen er primært at energidensiteten i sådanne kondensatorer er en brøkdel af hvad den er i batterier, så vink farvel til bagagerummet, bagsædet og formodentlig alle mulige andre hulrum i bilen.\nRe: Det elektrokemiske tab ?\nBatteriet vejer måske 400kg ~100kWh, så de 300kW i 60s er 18000kJ.\n18000kJ/400kg = 4,5kJ/kg => 3 til 4K opvarmning. Det lyder ikke som et problem.\nEn fossil bilmotor der yder 100kW skal af med 300kW overskudsvarme, så det er allerede løst.\nMed så kort opladningstid har varmekapaciteten betydning.\nSom Svend foreslog, så kan man skifte mellem serie og parallel kobling af batteriet, og derved lade batteriet med større spænding. Det betyder, at der ikke behøver at være store tab i transformeren. Måske kan batteriet direkte kobles til ladestikket - bortset fra, at der sandsynligvis skal bruges en del sikkerhedselektronik, for at sikre at der ikke er strøm på stikket uden at ladestikket til ladestationen er 100% sat på og tætsluttende.\nEt skift mellem seriel og parallel kobling, gør desuden at det kun er højspænding på når der lades med lynlader. Ved almn. husinstallation lader kan bruges parallel kobling, og lades som almn. elbil.\nJeg tror ikke at ladning er et stort problem. Det vil koste en del i udvikling, og laderne bliver dyre. Men det kan godt lade sig gøre.\nDet kritiske bliver batteriet. Et batteri har dog en vis varmekapacitet, og hvis den kan holde temperaturen langt nok nede under opladningen, så er det måske muligt.\nDet er ikke sådan med hovedregning. Det skal være 45K, og så er det lidt kritisk.\nMen tabet PHK udregner gælder ved normal ladning og afladning, med meget stor ladestrøm bliver tabet voldsomt større (I^2*R).\nJa, hvis batteriet lades 50 gange så hurtig, kræves en 50 gange større strøm, og der afsættes 2500 gange større effekt på grund af tabsmodstanden. Det kan blive et lille problem...\nHvorfor kun halvdelen af energien?\nHvis du tager to kondensatorer, med samme kapacitet, og sætter en ledning imellem dem, så vil spændingen over hver kondensator falde til det halve. Og energien, over hver kondensator, falde til 1/4. Samlet, er der 50% af energien efter forbindelsen. Resten brændes af i modstanden, eller i gnistbuen. Hvordan gør man så???\nJo, man bruger en spole og nogle dioder, når de to kondensatorer sættes sammen. Med kun en spole, så opnås en svingningskreds, hvor energien står og cykler mellem de to kondensatorer. Der går ikke energi tabt - andet end måske lidt udstråling fra spolen. Så kommer kunsten: At afbryde forbindelsen i svingningskredsen, på det helt rette tidspunkt, hvor alt energien ligger på bilens kondensator, og endnu ikke er begyndt at cykle tilbage. Til dette bruges nogle dioder. Normalt vil man bruge dioder i serie med batteriet der oplades, så der sikres strømmen ikke går den gale vej. Og der vil blive brugt dioder over opladerens kondensator, så der sikres at spændingen over den, ikke bliver negativ. Alt i alt, kan man overføre energi mellem to kondensatorer, med meget lav tab, ved hjælp af en spole og dioder. I nogle tilfælde vil man også bruge transistorer, da det muliggør at kondensatorer og spændinger kan dimensioneres anderledes - det er endda muligt, at oplade et batteri til større spænding, end det er på den kondensator som det oplades fra - sammen med transistoren udgør dioden/dioderne nu en almn. DC-DC konverter.\nJeg kan ikke se at 50% af energien hører hjemme noget sted. Gør man det godt, så er det 95% af energien der overføres. Og gøres det dårligt (med en stor gnist!), så er det kun 1/3 der overførs, og 2/3 der brændes af i en gnist. (25% oplades og 50% brændes af - samt 25% bliver liggende på laderens kondensator og tæller ikke med i regnestykket).\nNiels Østergård 8 måneder siden\nHvorfor skal de stakkels batterier voldlades så hurtigt?\nKunne man tænke sig at løsningen, når den kommer en dag, bliver en standard for udskiftning af standardiserede batterimoduler, som oplades på "tankstationen" i god ro og orden?\nLad os sige et standardmodul der passer til en lidt mindre bil med rimelig rækkevidde - så kan større biler få to.\nOg så en robot på tankstationen som løfter de afladte moduler ud af bilen og de velopladte ind i stedet.\nSom alle løsninger der involverer standardisering giver det noget fastfrysning af konkurrence og udvikling - men hvis man reelt sælger det gamle batteri og køber det nye ved hver transaktion, kan forskellige tankstationskæder jo markedsføre sig på forskellige moduler, bare de passer i samme "bay" i bilen (og kæderne er forpligtede til at tage imod hinandens moduler).\nDet kunne man godt tænke sig. Men der er tilsyneladende ikke det forbrugerne ønsker (som også erfaringen fra BetterPlace viser) og så kommer det ikke til at ske.\nTænk også på at vil give en fordyring af elbiler over for det, at lynladning er noget den typisk billist kun vil have brug for meget sjældent.\nMen der er tilsyneladende ikke det forbrugerne ønsker\nJamen både Fisker og Tesla opfatter tydeligvis "kom hurtigt (og langt) videre fra tankstationen" som en væsentlig konkurrenceparameter. Og det er faktisk også med aktuel teknologi mit største forbehold ifht. selv at købe en elbil til at dække mit kørselsbehov. Det er også for mig rigtigt at langt de fleste ture (til/fra arbejde, 2x13 km) snildt kan klares med en natlig opladning hjemme i indkørslen, men så er der de længere ture - ofte med for meget oppakning til at det er tillokkende at tage toget.\nOm man parkerer bilen, og en plade under bilen lynoplader så man kan køre videre efter 1 minut, eller om man parkerer bilen, og en robot udskifter batterimodulet så man kan køre videre efter 1 minut, det tror jeg forbrugerne er ligeglade med - bare det spiller.\nEn væsentlig parameter for at få elbiler til at være attraktive også til lange ture er jo, at der er et udbygget net af "tankstationer", helst på et helt kontinent (især når vi taler om lastbiler). Hvad enten vi taler om en løsning med ekstreme ladestrømme og -effekter, eller om standardiserede moduler og robooter, så kræver det nok mere end én udbyder kan løse alene - altså enten offentligt medspil (evt. regulering), eller omfattende samarbejde mellem flere udbydere. Ingen af delene appelerer vel til disse entreprenante virksomheder.\nTesla er jo hverken ubegavede eller totalt urealistiske (så havde de ikke 100.000-vis af biler ude hos forbrugerne), og Fisker er... ja det ved jeg så ikke, men jeg tænker der er gode grunde til at firmaerne peger den vej de gør. Jeg forstår det bare ikke.\nProduct Development Engineer (Product Owner)


Grease i Musikhuset Esbjerg den 18. februar 2017 - hvadsker.dk\n7-kanten, Danmarks største amatørteater, præsenterer med glæde og stolthed den kendte musical som Vinterspil 2017\nMed musicalen Grease byder 7-kanten velkommen til det lyserøde univers i 1950erne på den amerikanske high school, Rydell High. Her møder vi T-Birds og Pink Ladies, der giver den fuld gas med fest, forelskelse og fedtet hår.\nMusicalen følger en gruppe elevers sidste år på Rydell. Danny Zuko tilhører T-Birds, der gerne vil have et godt ry. Men Danny har i sommerferien mødt den søde Sandy Olsen fra Australien. Han er blevet forelsket i hende. Danny ved imidlertid ikke, at Sandy er blevet udvekslingsstudent på Rydell. Sandy prøver at finde sin plads i Pink Ladies, der ledes af den seje Betty Rizzo. Danny bliver forvirret over at se Sandy – og så er vi for alvor i gang.


Sommerhusudlejning i Kærsgård Strand - Lej billige sommerhuse i Kærsgård Strand\nSommerhusudlejning Kærsgård Strand\nOmgivet af en enestående natur med bred strand, klitter, Vesterhavet, Liver Å og indlandsklitter ligger sommerhusområdet Kærsgård Strand. Her finder I dejlig natur, fred, ro og masser af frisk luft, og alligevel er der ikke langt til byer og seværdigheder for hele familien herfra.\nOmrådet er kendt for de mange kunstnere, som gerne vil have besøg i deres værksteder og gallerier. De nærmeste større byer er Hirtshals og Hjørring, som begge ligger 12 km fra Kærsgård Strand.\n- Kærsgård Strand\nVed Skallerup ligger en 200 år gammel købmandsgård, der stadig driver handel (5 km).\nVennebjerg Mølle er en, indtil for 30 år siden, funktionsdygtig mølle. Fra møllen er der en storslået udsigt over Rubjerg Knude, Lønstrup og Vesterhavet (11 km).\nBesøg evt. det nærliggende, idylliske fiskerleje Lønstrup, som er en stemningsfuld ferieby med hyggelige gader med gallerier, butikker, spisesteder osv. (11 km).\nPå Nordsømuseet i Hirtshals kan I opleve hajer, fisk og udstillinger om fisk og fiskeri (12 km).


Detaljer – Elsket af Ham\n19. juli 2019 27. juni 2019 Line\nDavid havde forberedt og lavet planer for det tempel, som hans søn Salomo skulle bygge for Herren: “Så gav David sin søn Salomo en plan over forhallen, templets bygninger, forrådskamrene, tagrummene, de inderste kamre og rummet til sonedækket og en plan over alt det, han ellers havde i tankerne: forgårdene til Herrens tempel, alle kamrene rundt om, skatkamrene i Guds tempel og skatkamrene til helliggaverne, præsternes og levitternes skifter, alt arbejdet ved tjenesten i Herrens tempel og alle genstandene til tjenesten i Herrens tempel” (1 Krøn 28,11-13).\nTænk, hvor meget tid David har brugt på dette. Tænk, hvor begejstret han har været, når han har set det udfolde sig. Og – der er endnu flere detaljer:\n“Han angav vægten på guldet til alle guldkarrene… vægten på guldet til hver enkelt af guldlysestagerne… vægten på sølvet til hver enkelt sølvlysestage…” (vers 14, 15) – og sådan fortsætter det… Som vi ved, så ligger forskellen i detaljen. Ja, for hvordan skal noget overhovedet blive til noget – hvis vi ikke har styr på detaljerne?\nOg så siger David: “Med en skrivelse fra Herrens egen hånd har han sat mig ind i alle planens enkeltheder” (vers 19). Gud var med i arkitektarbejdet! Gud inspirerede! Gud havde en plan for sit tempel!\nEr det ikke forunderligt? Et skønt samarbejde mellem Gud og menneske. Et menneske, som lader sig lede af Gud.\nDet er til inspiration til dig og mig! At vi tager Gud med ind i vores liv – i livets detaljer – og lader ham inspirere og lede os… så vi lever livet til hans ære – til vidnesbyrd for andre. Så mere bliver til noget – fordi der er styr på detaljerne!\nMå Gud velsigne dig med alle detaljer i dit liv!\nFrihed – ham i os


Artikler - Side 3 af 37 - Cerwi\nSkrevet 2. maj 2016 af Henrik Andersen & under Lån.\nSkrevet 18. april 2016 af Henrik Andersen & under Lån.\nSkrevet 6. april 2016 af Henrik Andersen & under Forbrug, Forbrugslån.\nSkrevet 31. marts 2016 af Henrik Andersen & under Lån.\nSkrevet 26. marts 2016 af Henrik Andersen & under Forbrugslån.\nSkrevet 26. marts 2016 af Henrik Andersen & under Minilån.\nSkrevet 16. marts 2016 af Henrik Andersen & under Lån.\nSkrevet 11. marts 2016 af Henrik Andersen & under Lån.


Nytårshilsen – Gadstrup IF\nNytårshilsen fra Gadstrup Idrætsforening\nSå er 2014 ovre og 2015 står for døren. Vi har i 2014 endnu engang haft et godt og aktivt sport år i Gadstrup IF. I foråret kom der ny formand til, hvilket altid præger en forening i en eller anden grad. Således har 2014 været et år, hvor afdelingerne i GIF har været med til at vidensdele og informere samt introducere nye ideer og tanker for idrætslivet i og omkring Gadstrup og Snoldelev. Afdelingerne i GIF er alle gode aktiver for lokalområdet. Der er idræt for enhver, både i alder, køn og vægtklasse samt bredde og elite muligheder.\nKlik dig nemt videre til de enkelte afdelinger her\nI 2014 blev den meget omtalte haludvidelse desværre ikke fastholdt i Roskilde kommunes budget, hvor første spadestik skulle have været i 2015. Haludvidelsen er fortsat i kommunens grovbudget og er nu sat af til 2018. Processen for haludvidelsen har været mange ting igennem. Ikke mindst en markant ændring undervejs af projektet som helhed. Næste step er at fastholde processen i gear og få tingene kørende frem mod 2018, hvor vi alle som borgere i Gadstrup/Snoldelev området kan få gavn af nye muligheder og tiltag i fin overensstemmelse med de eksisterende faciliteter. 2014 har igen bragt medaljer til afdelingerne. Både gymnastik og motion har hentet metal ved både DM og EM. GIF ønsker endnu engang afdelinger og medaljetagere tillykke med de flotte resultater. Vi ved, at I alle arbejder og træner hårdt og intens for at opnå gode resultater. Tak for jeres engagement og indsats. Nogle af vores afdelinger har ”tænkt ud af boksen” og fundet sammen i samarbejder i lokalområdet. På den ene side er det ærgerligt, at der ikke kan samles et hold eller årgang inden for en idræt, på den anden side gavner nye input, fællesskaber og samarbejder i nærområdet altid til flere og nogle gange større oplevelser. Vi håber, at de nye tiltag skaber et godt og solidt grundlag for idrætten i Roskilde Syd, hvor vi sammen kan arbejde for optimale idrætsmuligheder for borgerne i Roskilde Syd. Vi ønsker alle godt og sundt samarbejde, hvor idrætten kan trives i fin overensstemmelse med de nuværende afdelinger og faciliteter. Skolereformen……er det godt, er det skidt, tager det bare tid at vænne sig til, er det en trussel for foreningerne, hvor gør det gavn, hvor spænder det ben for hinanden og mange flere spørgsmål trænger sig på, her et halvt års tid inde i reformen. Gadstrup IF har punktet på dagsordenen og er i jævnlig dialog med skole, kommune, andre idrætsforeninger mv. Indtil videre har det ikke haft en væsentlig faktor for afdelingerne, men allerede nu har vi konstateret et par områder, hvor foreningerne er blevet udfordret. Opgaven for 2015 bliver fortsat at have punktet i gang og holde dialogen på tværs af kommunale islæt, medlemmerne, trænere/ledere og hovedafdelingerne i idrætslivet.\nAfslutningsvis skal der lyde en tak til vores sponsorer igennem 2014, Viby Genbrug, OK, Gadstrup Dagli’Brugs. Vi ser frem til 2015, hvor vi vil fortsætte med at profilere idræt i og omkring Gadstrup/Snoldelev til gavn for alle borgere i Roskilde Syd. Måske man vil se nye tiltag allerede i 2015….der arbejdes på at optimere Natsport og ikke mindst at få etableret en fast årlig Gadstrup Idrætsdag, hvor alle afdelingerne vil vise deres sport frem til alle fremmødte.\nVelkommen til 2015, et godt og aktivt nytår ønskes til jer alle.\nPrevious Previous post: GIF Party 8 september.\nNext Next post: Info februar 2015


Nazivenlig statsleder hjemsøger Frankrig - Kristeligt Dagblad\nHelten fra Første Verdenskrig, marskal Philippe Pétain (1856-1951), på anklagebænken efter Anden Verdenskrig. Han blev dødsdømt som 89-årig for sit samarbejde med tyskerne, som omfattede deportation af franske jøder. Pétain døde i fængslet. Foto: AFP Photo\nFransk polemiker forsøger at rehabilitere Vichy-regimet i bestseller-bog, der hævder, at daværende statsleder Philippe Pétain reddede de franske jøder, selvom regimet deporterede omkring 75.000 jøder til koncentrationslejre\nFrankrig behøver ikke skamme sig over Vichy-regimet og feltmarskal Pétains deportation af i alt 75.721 jøder, heraf 11.000 børn, under Anden Verdenskrig. Det er det provokerende synspunkt, som fremsættes i en bog, som siden sin udgivelse for et par måneder siden har toppet bestsellerlisterne over de mest solgte bøger i Frankrig.\nI ”Un suicide franais” (Et fransk selvmord) skriver Eric Zemmour, velkendt kommentator og polemiker ved fransk radio og tv, at Vichy tværtimod bør anerkendes for, at der ikke var flere, der blev dræbt. 95 procent af de franske jøder blev reddet, fordi Vichy-regimet ofrede og udleverede næsten alle de udenlandske jøder, som havde søgt tilflugt i Frankrig, skriver han.\n”Vichy indgik en pagt med djævelen. Regimet lovede at udlevere alle udenlandske jøder mod til gengæld at lade de franske slippe,” lyder argumentationen fra Zemmour, der identificerer sig som jøde af berber-afstamning.\nHan mener, at Frankrig undergraver sin nationale stolthed med en historieskrivning, der fokuserer på et fransk medansvar i holocaust.\nHans synspunkt har udløst et ramaskrig blandt franske historikere, der kalder Zemmours analyse for et slet skjult forsøg på at rehabilitere Vichy-regimet.\n”Det er det argument, som Vichy-regimets topembedsmænd forsøgte at forsvare sig med under retsopgøret,” påpeger Henry Rousso, historiker ved Sorbonne-universitetet og blandt andet forfatter til bogen ”Vichy-syndromet” om Frankrigs forhold til sin egen historie under Anden Verdenskrig.\nFrankrig havde længe en blind vinkel i sin analyse af landets rolle i Anden Verdenskrig. Charles De Gaulle og den franske modstandsbevægelse placerede Frankrig på sejrherrernes side, selv om landet kapitulerede i 1940 og gav feltmarskal Pétain frie hænder til at samarbejde med Hitler-tyskland. Vichy-regimet blev i den officielle diskurs reduceret til en parentes i landets historie, som det moderne Frankrig ikke var ansvarligt for og derfor heller ikke skulle bøde eller undskylde for.\nDet var blandt andre den amerikanske historiker Robert Paxton, som i 1972 prikkede hul på bylden med sin bog ”Vichys Frankrig”. I 1990'erne dømte Frankrig omsider de topembedsmænd i Vichy-regimet, som militslederen Paul Touvier og præfekten i Bordeaux, Maurice Papon, der var undsluppet retsopgøret, og som Frankrig siden havde vægret sig ved at stille for retten.\nI 1995 anerkendte daværende præsident Jacques Chirac Frankrigs ansvar for den såkaldte Vel d'Hiv-massearrestation i 1942, hvor fransk politi anholdt og deporterede 42.000 jøder. I dag er historikerne enige om, at Vichy-regimet ikke alene prompte efterkom de tyske krav om deportering af jøderne, men også foregreb de tyske ønsker og allerede fra 1940 indførte en række ”jødelove”, blandt andet om internering af ”udlændinge af jødisk race” og konfiskation af jødisk ejendom.\n”Frankrig er siden gået langt videre end mange andre europæiske lande med erstatninger til de jøder, hvis ejendom blev konfiskeret. Bortset fra Tyskland er der meget få lande, som i den grad har vedgået deres medansvar i holocaust,” siger Henry Rousso.\nDenne historie er i dag fuldstændig ukontroversiel. Eller er den? Hvad ligger der bag Eric Zemmours succes?\n”Der er en vis klangbund for det synspunkt, at Frankrig er gået for vidt i sine undskyldninger og nærmest giver udtryk for at være hovedansvarligt for de franske jøders deportation. Franskmændene er trætte af at mindes historien og undskylde for fortidens synder. Eric Zemmour spænder denne træthed for et traditionelt nationalistisk projekt,” siger Henry Rousso.\nDenis Peschanski, forskningsdirektør ved forskningsinstitutionen CNRS og videnskabelig rådgiver for holocaust-museet Mémorial de la Shoah, peger på, at Pétain har diskrediteret værdier som ”arbejde, familie og fædreland”, der var Vichy-regimets credo.\n”Zemmour repræsenterer en ultrakonservativ kulturel strømning, der forsøger at tilegne sig den petainistiske diskurs. Der er intet nyt i dette forsøg på at rehabilitere Pétain,” siger Denis Peschanski.\nSå mange jøder døde i Frankrig\n75.721 jøder, heraf 11.000 børn, blev deporteret fra Frankrig. Heraf overlevede 2.500. Yderligere 4.000 jøder blev henrettet eller døde i lejre i Frankrig. Omkring 25 procent af de franske jøder mistede livet.\nAlgierkrigen i årstal\n1954: Krigsudbrud markeret med 30 attentater i de algeriske byer\n1955: Algeriet erklæres i undtagelsestilstand. Frankrig fordømmes i FN\n1956: Bombeattentater i Algier af både befrielsesbevægelsen FLN og tilhængerne af et fransk Algeriet, ORAF.\n1957: Hæren sættes ind til støtte for Gendarmeriets tropper. ”Slaget om Algier” i hovedstaden med massiv brug af tortur.\n1958: Det franske parlament beder Charles De Gaulle overtage præsidentembedet\n1959: Charles De Gaulle anerkender det algeriske folks ret til selvbestemmelse\n1960: ”Barrikade-ugen”: civil opstand i Algier mod algeriernes selvbestemmelse\n1961: Statskup-forsøg af generaler i den franske hær i Algeriet. Mordforsøg mod general De Gaulle begået af den højreekstremistiske organisation OAS for at bevare Algeriet fransk\n1962: Evian-aftalen om fredsslutning og Algeriets selvstændighed\nAlgierkrigen splitter franskmænd


Tjen penge mens du sover med passiv investering • livsstildk\nTjen penge mens du sover med passiv investering\nPassiv investering er en strategi, der giver dig mulighed for at tjene penge, mens du sover. Dette gør du ved at placere dine penge i en portefølje af aktiver, der vil vokse over tid, og derefter lade dem ligge der uden at røre dem i årtier.\nTeorien bag passiv investering er enkel: Hvis du kan købe et aktiv, der vil stige i værdi over tid, er det ligegyldigt, om aktiemarkedet går op eller ned. Du vil stadig tjene penge over tid, så længe aktivet fortsætter med at stige i værdi, og det har det globale aktiemarked gjort med ca. 7% årligt i de sidste 100 år, så derfor er det rimeligt at antage at dette også holder de næste mange år.\nStrategien har eksisteret i årtier og er blevet brugt af folk som Warren Buffett og Charlie Munger, der begge har tjent milliarder af dollars ved at lade deres penge stå i årevis uden at røre dem. Disse investorer har bevist, at passiv investering virker, men de har også adgang til ressourcer som analytikere og teknologi til en værdi af milliarder af dollars, som de fleste mennesker ikke har adgang til.\nDen gode nyhed er, at det er nemmere end nogensinde før at starte en investeringskonto hos et firma som Nordnet, eller Saxo Investor, der tilbyder lave gebyrer og brugervenlige platforme, så du ikke behøver nogen finansiel viden overhovedet.\nDet giver dig mulighed for at få indkomst fra aktier og andre værdipapirer uden at skulle overvåge dem konstant, hvilket gør at du kan fokusere på andre ting, såsom at være sammen med familie og venner.\nStrategien passiv investering er også den, man bruger, hvis man vil opnå økonomisk uafhængighed med FIRE.\nHvordan fungerer passiv investering?\nPassive investorer køber billige indeksfonde, der følger brede indekser som S&P 500 eller Dow Jones Industrial Average (DJIA). Disse fonde forvaltes af professionelle kapitalforvaltere, der ikke forsøger at slå markedet, men i stedet fokuserer på at give et afkast, der svarer til deres benchmark på lang sigt – normalt 10 år eller mere – til en lav pris i forhold til aktivt forvaltede investeringsfonde, som opkræver højere gebyrer, når de underpræsterer deres benchmark.\nPassiv investering er at investere på en måde, der ikke kræver konstant overvågning og justering. Denne form for investering er baseret på den antagelse, at langsigtede investeringer bør foretages i billige, diversificerede investeringsinstrumenter som f.eks. indeksfonde eller børshandlede fonde (ETF’er). Målet er at minimere omkostninger og skatter, samtidig med at man får en diversificeret portefølje, der vil vokse over tid.\nPassiv investering står ofte i modsætning til aktiv forvaltning, som kræver hyppigere handel og har tendens til at have højere gebyrer. Passive investorer skal stadig foretage periodiske justeringer af deres porteføljer, men disse justeringer er langt mindre hyppige end aktive investorers handler.\nPassive investeringsstrategier er blevet populære i de seneste år, fordi de anses for at være mere omkostningseffektive end traditionelle aktive forvaltningsstrategier – især for langsigtede investorer, der sigter mod pensionering på et tidspunkt i fremtiden. En undersøgelse fra Morningstar viste, at passive fonde typisk overgik aktivt forvaltede fonde med 0,86 % om året i de fem år, der sluttede i 2016, mens en anden undersøgelse fra Vanguard viste, at passivt forvaltede fonde havde et gennemsnitligt annualiseret afkast på 6,2 % over 16 år sammenlignet med 5,6 % for aktive forvaltere i samme periode.*


Finurlig fotoudstyr på roadtrip i USA - Roadtrips i USA & Canada\nFotooptagelser af sig selv\nJeg har et par gange rejst alene i USA og det kan være en udfordring når der skal tages billeder og optages video hvor man gerne selv vil med på. Derfor har jeg været på jagt efter noget udstyr der kunne hjælpe i de situationer.\nKunsten at tage gode billeder af sig selv\nFor et par år siden så jeg Richard Quest (ham fra CNN der tidligere havde programmet Business Traveller – nu aktuel med programmet Quest means business) teste en mono-pod. En anordning der gjorde, at man kunne tage billeder af sig selv foran seværdigheder mm. Det er, simpelt forklaret, et kamerastativ som man holder således kameraet kommer lidt væk fra en selv. Noget man tidligere kun kunne opnå ved at holde kameraet ud i strakt arm, og tage et billede af sig selv (ikke altid særligt vellykket).\nJagten på en mono-pod\nSiden dengang har jeg været på jagt efter denne mono-pod, men har ikke kunne finde den (vidste ikke det blev kaldt en mono-pod så søgte på alt muligt andet). Søgte både på online og var i et hav af fotoforretninger både i DK og i udlandet, men uden held.\nI forbindelse med at finde en Gorilla-pod til videooptagelse (kommer der mere om nedenfor), faldt jeg tilfældigvis over denne mono-pod hos coolstuff. Selvom vi skulle to personer afsted på sommerens roadtrip valgte jeg at anskaffe den inden afgang, så den kunne blive afprøvet. Fordi vi var to afsted blev den ikke brugt til at tage selvportrætter med på turen, men den blev flittigt brugt til at optage video med.\nOptage video og køre bil samtidig\nEn anden udfordring ved at være alene afsted er at optage video mens man kører bil. Jeg har optaget mange strækninger ud af forruden på mine udlejningsbiler og det kræver en del koncentration for at holde de rigtige ting i billedet og samtidig kompensere for bilens bevægelser. Ikke noget der er nemt hvis man er alene. men heller ikke altid lige nemt når man er to. Billedet bliver meget hurtigt ‘all over the place’, da det er svært at holde kameraet i samme position.\nJagten på en gorilla-pod\nFor at løse begge disse udforsringer var jeg på jagt efter en Gorilla-pod. Her vidste jeg godt hvad jeg skulle søge efter og da de også havde den hos coolstuff, så købte jeg begge dele hos dem.\nVideooptagelser med mono-pod\nMono-pod’en er lavet så man kan tage billeder af sig selv. Men den virker også fint til at optage video af sig selv.\nDe første dage af roadtrippen blev der eksperimenteret med brugen af mono-pod’en. Da vi var nået til Las Vegas, havde vi fundet et par gode måder at benytte mono-pod’en på og nogle af resultaterne kom ud på bloggen.\nVideooptagelser ved Lake mead med mono-pod\nOppe ved Lake Mead fik jeg de første gode optagelser med mono-pod med de fundne metoder. Den ene måde er at holde en nogenlunde konstant position med kameraet så det følger med når du bevæger dig. Fordi du ikke render rundt med en udstrakt arm, så ser det lidt ud som om kameraet svæver. Ved at ændre vinklen kan du få nogle lidt mere dramatiske optagelser, specielt ud over kanten på høje skrænter mm.\nRundtosset videooptagelse i Las vegas med mono-pod\nEn anden måde at benytte den fikserede vinkel på en mono-pod, er ved at dreje rundt om sig selv. Det betyder du selv hele tiden var i billedet samtidigt med at man fik set omgivelserne 360 grader rundt. Efter et par optagelser af det, fandt jeg ud af at slutte af med at sætte farten op. Det gav en god effekt på optagelsen.\nOptagelse med mono-pod på siden af bilen\nEn sidste variant med mono-pod er optagelser udenfor bilen i bevægelse. Nedenfor er et eksempel hvor kameraet filmer langs den ene side af bilen. Man vil også kunne vinkle kameraet på mono-pod’en så man filmer fra køleren og ind gennem forruden (fik jeg ikke gjort, men har idéern med til næste tur).\nOptagelse gennem forrude med gorilla-pod\nJeg tror de fleste på roadtrip har prøvet at optage billeder og video gennem forruden. Når du optager video og blot holder kameraet med hænderne, så vil det ryste en del og de fleste vil prøve at følge vejens kontur. Det gør typisk billedet meget ustabilt og gyngende.\nVed at have en fast position at outage fra, kan man få nogle billeder som er langt mere stabile og resultatet er nogle bedre optagelser.\nDa du ikke kan have et stort kamerastativ stående inde i bilen, så er alternativet en gorilla-pod. Det er en lille kamerafod som er fleksibel i sin indstilling, så den kan passe ind på instrumentbrættet i enhver bil.\nBEMÆRK!!! Der er to forskellige Gorilla-pod modeller. Selvom du kun har et kompaktkamera, så vælg DSLR udgaven. Jeg købte modellen til kompaktkameraet og den er ikke optimal. Den er lige det blødeste i leddene og bliver kun blødere i varmt vejr, så hvis du vil filme gennem forruden, så vil direkte sollys hurtigt gøre den for blød til at bære dit kamera.\nKamera på køleren\nDer kommer nogle reflektioner på optagelserne når du optager gennem forruden på denne måde.\nFor at komme ud over det, så prøvede vi at sætte kameraet helt ude forrest på bilen. Vi havde set andre have det der og specielt ved bjergkørsel, kunne det være en fed vinkel. Desværre var gorilla-pod’en ikke lang nok (man kan godt få længere modeller) så det blev ved idéen.\nMonopod og Gorilla-pod fast inventar på roadtrips i USA\nDet er ikke sidste gang jeg skal eksperimentere med mono-pod og gorilla-pod på roadtrips i USA. Optagelser ud af forruden er efterhånden en fast ting (nu skal jeg blot have taget mig sammen til at gøre noget kreativt med optagelserne).\nMulighederne med mono-pod’en er endnu flere og der ligger stadig mange timers spas gemt i den.\nJeg modtog mono-pod, Gorilla-pod og nogle vandtætte poser fra Coolstuff.\nAf de tre ting, benytter jeg kun mono-pod i dag.\nGorilla-pod, som er vist placeret i forruden, er erstattet af en sugekopholder i stedet. Meget mere stabilt.\nDen modtagne var også for kort til rigtig at kunne sættes fast andre steder (til mit behov).\nDe vandtætte poser var med kameralinse tud, men til ældre, små digital kompaktkameraer, så dem fik jeg aldrig testet.\nMono-pod virker tilgengæld fint og benyttes på alle mine ture.\nDanskernes Roadtrip planer for 2010 Roadtrip USA 08 – Zapata Falls Roadtrip på tværs af USA på 2 minutter Sådan lader du op på din roadtrip\n« 1. januar i Key West, Florida\nChrysler 200 Cabriolet – bagageplads »\nMå man få at vide hvilke kamera du har?\nJeg skal nemlig afsted på et roadtrip i juni og er på jagt efter en god\nHar en spejrefleks, men den er for stor til at slæbe med 🙂\nPå forhånd tak – og denne hjemmeside er bare uundværlig når man skal afsted!!\n17/05/2013 at 05:52\nJeg benytter primært tre kameraer.\nCanon 650D + Tamron 18-270 mm.\nObjektivet er et bevidst kompromis mellem funktionalitet og kvalitet. Jeg rejser let og vil hellere kunne tage billeder i en fart end at skulle skifte rundt mellem objektiver.\nDet er et kompakt kamera som ligger godt i lommen, tager gode billeder i lav belysning, full HD video og så har den en HDR funktion som hjælper til nogle gode billeder i svære situationer.\nDer er sneget sig billeder fra denne ind på bloggen, men mest bruger jeg min iPhone til de billeder som sendes ud på Facebook og Twitter undervejs på en roadtrip.\n19/04/2012 at 00:41\nDen mono-pod du henviser til, vil den også gå an til et spejlrefleks kamera?\nHar oplevet det live og det virker fortrinligt.. jeg skal selv til Florida d. 13 april og overvejer kraftigt at købe et til turen 😉\nHvis det er til at optage mens du er på farten er dette en ganske udemærket løsning og billig http://www.coolstuff.dk/Vooni-action-kamera\nDet så jeg godt forleden og kan sagtens se en række sjove anvendelsesmuligheder. Jeg burde have haft et med mig til Key West på jetski tur og snorkling.\nJohn Sahl says:\nJeg vil bare lige anbefale GoPro’s kameraer til at montere enten inde i bilen, eller udenpå. Det kan der komme rigtigt fine ting ud af. De har monteringsudstyr til alle situationer.


sang – GÅ DA FRIT…\nPOETRY SLAM over Davids salme 108 & 107 i uddrag\n29. marts 2014 21. maj 2014 ~ Henriette Pedersen\nSyng, syng, lov-syng livet – læg nakken tilbage, fyld lungen med luft, lad ilten da ilte dit blodrøde blod, så hjertet må pumpe og hjernen – den auditive cortex må aktivere din sang … syng, syng, lov-syng Skabelsen.\nSyng, syng, lov-syng livet som Maria, der brød ud i sang, sang, lov-sang, da hun hos kusine Elisabeth mærkede 1-2-3-4 barne-spjæt i måske 6/8 dels takt – præcis som da poeten Benny A brød ud i tone og ord – i 6/8 dels takt og lovpriste tilværelsen: kolon ”Tidens mælketand. Verden er ny for dit øje. Folk er to-tre meter høje så de må bøje sig ned til dig. (Barndommens land) – ja, da hun – Maria – mærkede 1-2-3-4 barne-spjæt i sit moderliv, og hun på stedet – måske i 6/8 takt og uden svinkeærinder blev fyldt op og ud med Helligånde (Luk. 1,39ff.). Continue reading “POETRY SLAM over Davids salme 108 & 107 i uddrag” →


ADSKILLELSESKULTUREN ER EN ANSKAFFELSESKULTUR - Verden ved siden af\nSom I ved, så er jeg et vaskeægte produkt af adskillelseskulturen.\nDet giver sig blandt andet udslag i, at jeg har rigtig mange ting, og et behov for konstant at anskaffe mig mere.\nADSKILLELSESKULTUREN ER SLÅET OVER I EN ANSKAFFELSESKULTUR.\nEn kultur til store skade for os selv og vores børn. Ikke mindst vores børns fremtid. Den er skadelig fordi vi bruger penge og tid på anskaffelser, fremfor tilknytning. Og fordi vi bruger penge og tid på anskaffelser, som bidrager til klimakatastrofen. Hvordan ser fremtiden ud for vores børn, når vi ikke har været der for dem de første vigtige leveår? Og når de ikke kan trække vejret eller drikke vandet, fordi vi har anskaffet os? Uden at tænke på naturen i barnet og på naturen omkring os. ADSKILLELSESKULTUREN ER SLÅET OM I EN ANSKAFFELSESKULTUR!\nEn kultur som skaber forringede livsvilkår for vores børn nu og i fremtiden. Jeg har fået mulighed for at deltage på kurset “Fra kaos til kærlighed” hos Lisbeth fra bloggen WWW.SMILERYNKER.DK. Som I ved så reklameres der ikke her på stedet for andet end ting og tiltag, som bidrager til OMSORGSREVOLUTIONEN – en kollektiv bevidsthedsændring. Dette er netop en reklame for sådan et tiltag.\nHvordan finder vi frem til de virkelige “musthaves”? Lisbeth er eksperten, som selv lever simpelt æstetisk smukt, i en hverdag sammen med sine børn, hvor de lever og lærer.\nJeg er selv nået langt mht. sjældent at købe nyt og anskaffe mig brugt, når der er noget vi mangler. For vi har for meget af det meste og vi vil hellere bruge penge og tid på at leve og lære sammen med vores børn. Og ikke mindst pga. klimakatastroferne, som vi mennesker har anskaffet os til.\nDet handler ikke kun om at råbe op om det der er galt ude i Verden. OMSORGSREVOLUTIONEN handler også om at turde se på, hvordan vi selv er præget af adskillelseskulturen, som har slået om i en anskaffelseskultur.\nForlyster vi os, underholder vi os og forbruger vi for at dække over noget? Er al den anskaffelse et plaster på et sår, som kommer af tilknytningssvigt som vi selv (som børn af en adskillelseskultur) er blevet udsat for?\nJeg glæder mig meget over at være med på bevidsthedenbølgen fra kaos til kærlighed.\nOg glæder mig over, at vi er mange💡♥


Miley Cyrus 'mor, kæreste Cody Simpson tvang hende til rehabilitering? - Sladder politimand - Nyheder\nMiley Cyrus 'mor, kæreste Cody Simpson tvang hende til rehabilitering?\nMiley Cyrus blev ikke sendt til rehabilitering af sin mor, Tish eller hendes kæreste, Cody Simpson. Tabloiden, der hævder, at det er tilfældet, er forkert. Gossip Cop kan ødelægge historien. Cyrus blev opereret på stemmebåndene i begyndelsen af november, og som en del af opsvinget har sangeren ikke lov til at bruge sin stemme\nMiley cyrus blev ikke sendt til rehabilitering af sin mor, Tish, eller hendes kæreste, Cody Simpson . Tabloiden, der hævder, at det er tilfældet, er forkert. Sladder politimand kan bryde historien.\nCyrus blev opereret på stemmebåndene i begyndelsen af november, og som en del af opsvinget har sangeren ikke lov til at bruge sin stemme i flere uger. I et par uger efter operationen var Cyrus også stille på sociale medier, hvilket er sjældent for stjernen. Tabloiderne benyttede lejligheden til at fabrikere alle mulige årsager til, at sangeren blev lydløs, og NW er ingen undtagelse. I en dårligt tidsbestemt historie i denne uge hævder publikationen, at Cryus 'mor og hendes kæreste tvang hende til at gå på rehabilitering. Desværre for tabloiden har Cyrus været meget aktiv på Instagram i de sidste par uger, og hun er bestemt ikke i et behandlingscenter.\nI månederne op til operationen havde Cyrus været lige så aktiv som nogensinde på Instagram og delte flere indlæg og historier, ofte med sin nye kæreste, Simpson. Derefter gik alt stille, og ifølge afsætningsstedets såkaldte 'velplacerede insider' er det fordi 'hun har været væk fra skinnerne så længe, og noget meget seriøst måtte gøres, fordi Miley spirede ind i farligt område.' Denne formodede insider fortsætter: 'Mileys vane med at sprut og doping tager en vejafgift på hende, selvom hun insisterer på, at hun er ædru.' Tabloiden og den tvivlsomme kilde hævder, at det er Tish og Simpson, der ringede til at sende Cyrus til rehabilitering. Som 'insideren' fortæller det, 'Cody genkendte hendes humørsvingninger, uregelmæssige måder og desperat behov for opmærksomhed betød, at hun var på kanten af en fuldsmeltet nedsmeltning.'\nMagasinet nævner Cyrus 'sociale medievaner og forklarer, at hun havde sendt en masse videoer inden operationen, men den virkelige grund til, at hun ikke har lagt ud siden, er, at operationen kun var et cover for en periode i rehabilitering. Publikationen har det hele forkert. Efter et par uger med at ligge lavt har Cyrus været tilbage på Instagram på en stor måde. Det startede med en række historier på hendes 27-års fødselsdag den 23. november, hvor Simpson sluttede sig til hende og resten af sin familie, formodentlig i Nashville, hvor hun er ved at komme sig. Det har fortsat uformindsket lige siden, med snaps af hende og Simpson, der hænger sammen med Billy Idol og andre fotos af parret sammen. Hun har endda nævnt, hvordan hun bruger en app til at kommunikere, da hun stadig er tavs på lægens ordre.\nNW har helt sikkert taget fejl af parret før. I begyndelsen af november hævdede bladet Cyrus og Simpson blev forlovet\n. Denne artikel var fyldt med små detaljer, der var beregnet til at narre læsere til at tro på den sammensatte forudsætning, som hvordan Simpson angiveligt poppede spørgsmålet. Sladder politimand bekræftede historien var falsk efter kontrol med vores egen kilde tæt på sangeren.\nTabloiden påstås også Cyrus var forelsket i Kristen Stewart i en nylig falsk rapport. Artiklen hævdede, at sangeren var 'ødelagt', da hun hørte Stewart håbede på at gifte sig med kæresten Dylan Meyer. Ingen af påstandene var selvfølgelig rigtige, og papiret nævnte heller ikke noget om genoptræning, på trods af at de hævdede at have en kilde i viden. Denne seneste tilgang til Cyrus 'personlige liv er lige så grundløs.\nZac Efron planlægger at dumpe ny australsk kæreste og tage hjem til USA?\nVildeste Jennifer Lopez Tabloid-rygter og om de er sande eller ej\nenhver, der taler om californisk hedonisme\nhold det vigtigste det vigtigste citat\nSig først til dig selv, hvad du ville være\nrosa parks sad så martin luther king kunne gå tekster


Generalforsamling i Støtte-foreningen for Svømmebadet | SaebyAvis.dk - lokale nyheder fra Sæby\nGeneralforsamling i Støtte-foreningen for Svømmebadet\n23. maj 2014 - kl. 7:21 - af Henrik Christensen\nFormand Tommy Thomsen aflagde følgende beretning til generalforsamlingen, som fandt sted den 21. maj 2014:\n”Ud over afholdelse af den efterhånden traditionsrige wellness aften i oktober, har Støtteforeningen ikke haft andre fysiske aktivitet. Dog forsøger vi altid at komme med konstruktive forslag til hvad Svømmebadet kan forbedre på driften.\nHeldigvis sker der altid forbedringer af faciliteterne, bl.a. har vi nu endelig fået installeret 5 m udspringstårnet, som Martec har finansieret, og som de bruger flittigt til deres mange kurser. Indvielsen af tårnet blev markeret ved at alle borgerne blev inviteret til et ” åbent tårn” arrangement.\nVed udgangen af 2013 blev det gamle Metra adgangssystem skrottet og erstattet af en nyt og mere brugervenligt system, med nye adgangsmøller og nøgle / kortsystem til skabene. Det nye system er som ventet langt mere stabilt og sikret mod nedbrud og back up for alle nøgler og kort.\nSom gæst er det glædeligt at der i sommerhalvåret er blevet længere åbningstid onsdag aften, som vi håber mange vil benytte sig af.\n2013 var også året hvor Sæby Svømmebad på saunagus landkortet, først med deltagelse i DM i Sønderjylland som gav adgang til VM i Østrig. I år stiller svømmebadet med nye og ivrige repræsentanter, der stiller op til DM og på baggrund af sidste års flere fine placeringer, er der blevet plads i dommerpanelet.\nTiden nærmer sig hvor den kommunale genoptræning flytter til Sundhedshuset, hvilket giver plads til andre aktivitetsmuligheder for borgerne. Svømmebadets personale og ledelse arbejder i øjeblikket på højtryk for at finde en økonomisk bæredygtig løsning. Flytningen af genoptræningen betyder at der mistes ½ mill. kroner i indtægter, der dog delvist bliver opvejet af deres timebaserede leje af varmtvandsbassinet og ved indførelsen af den nye skolereform forventes en øget udlejning af 25m-bassinet til skolernes svømmeundervisning.\nFra Kommunalt hold er svømmebadet blevet præsenteret for et udkast til en driftsoverenskomst som i vores optik ikke virker tilstrækkelig gennembearbejdet. I store dele af aftalen lægges der op til en stigende kommunalisering af driften, som absolut ikke gavner svømmebadet, men alene giver større bureaukrati og øgede udgifter. Udkastet er selvfølgelig blevet kommenteret og kritiseret, så lad os håbe det vinder gehør hos forvaltningen og det politiske system.\nI år har svømmebadet sat fokus på en intim og hyggelig udsmykning af hallen. Den røde tråd vil være havnemiljø med sommer og vand. Første tiltager, er etablering af en rustik pergola mellem morskabsbassin og wellness afdelingen.\nStøtteforeningen har sponsoreret to sorte læder stole og borde til cafeen, og bestyrelsen skal på efterfølgende møde tage stilling til en ansøgning om indkøb en sofa, der matcher til det øvrige møblement.\nSluttelig vil jeg takke bestyrelsen for et godt og konstruktivt samarbejde”.\nFormand, Tommy Thomsen,\nNæstformand, Ib Nielsen\nKasserer, Anders Pedersen\nSekretær, Marian Stidsborg\nMenigt medlem, Alice Larsen\nEmail en kopi af 'Generalforsamling i Støtte-foreningen for Svømmebadet ' til en bekendt


Regionale forbrugsstoffer | Lexmark Danmark\nHvorfor opdeler Lexmark sine forbrugsstoffer i regioner?\nLexmark tilpasser virksomhedens forbrugsstoffer til forskellige regioner som del af deres mærkebeskyttelsesstrategi. Lexmark har oplevet, at gråmarkedsleveringer ofte er iblandet kopiprodukter. Disse kopiforbrugsstoffer kan betyde, at produktet ikke yder, som det skal, svigter og giver problemer med udskriftskvaliteten for kunderne. Med denne regionaliseringsstrategi vil Lexmark forsøge at minimere den mængde af produkter, der bliver flyttet rundt i verden via det grå marked og dermed eliminere en vej til markedet for kopiprodukter af forbrugsstoffer. Kunderne vil bemærke region-specifik salgsemballage med lokale sprog, entydige identifikationsnumre og region-specifik vejledning for genbrug af patronerne.\nKompatibilitetsoversigt for regionale forbrugsstoffer\nEr du flyttet til et andet land eller område?\nDin Lexmark-printer vil automatisk tilpasses, så den accepterer patroner, der er specifikke for dit land eller område. Hvis du tager printeren med til et andet land, vil du muligvis ikke kunne finde patroner med de samme produktnumre. Selvom du kan finde Lexmark-patroner, der tilsyneladende er kompatible med din printer, vil de ikke fungere.\nKontakt Lexmark, så vi kan løse dette problem for dig ved at nulstille printeren. Du kan finde kontaktoplysninger for dit land i afsnittet om support og overførsler på Lexmarks websted.\nFør du kontakter Lexmark, bedes du have følgende ting parat:\n1) Din Lexmark-printer\n2) Et komplet sæt nye Lexmark-patroner til det nye land eller område. Benyt PDF-filerne herover til at identificere de korrekte produktnumre for det nye land.\n3) En computer med internetadgang, der er tilsluttet printeren


Professionel Fotograf i København - Information\nHome » Sport og friluftsliv » Professionel Fotograf i København\t»\nPosted by admin on sep 5, 2015 in Sport og friluftsliv |\nProfessionelle fotografier af arbejdspladen og dine kolleger kan give et fremragende udtryk når man skal i kontakt med fremtidige samarbejdspartnere og kunder. Det kan samtidig give medarbejderne et rigtig godt tilhørsforhold til arbejdspladsen. Det er altid godt for kunden at vide hvordan den person de snakker med i den anden ende ser ud, det giver en mere fyldestgørende samtale hvor man mødes på lige plan.\nHvis du har et produkt du gerne vil sælge igennem en hjemmeside eller i et magasin så er det alfa omega at man har en professionel fotograf til at skyde sin billeder. Det kan være at du står og skal lancere en helt ny produktserie så er det muligt at få en meget professionel fotograf i Københavnsområdet. Det er en god investering at få det til at fremstå så lækkkert som overhovedet muligt.\nDet kan også være at du står og skal bruge nogle billeder i forbindelse med at du søger job som fotomodel, det er altid vigtigt at starte med et godt portefolio når du skal ud og snakke forskellige modelagencies, enten i Danmark eller i udlandet. Det kræver ikke så meget og man kan sagtens få taget nogle rigtig gode billeder enten i studie eller på en location som man selv vælger. Det kan også bare være at du gerne selv vil have taget nogle gode billeder af dig selv og din kæreste, kone og dine børn. Det er et rigtig godt minde at have til fremtiden.\nHanne Paludan Kristensen er en professionel erhvervsfotograf i København med et bredt spektrum af kompetencer indenfor fotografi. Skal det være sjove billeder, seriøse billeder så har hun en flare for at fange netop det du har brug for. Det handler om mennesker, og om at få dem til at føle sig godt tilpas foran kamerater. Det er ikke altid lige let at stå som person foran et kamera og spontant se godt ud. Derfor kan det være en stor fordel at få en erhvervsfotograf der har prøvet det mange gange til at hjælpe med at få taget de svære billeder.


Prisen er ikke det vigtigste ved nethandel | Mobilsiden.dk\nMobilsiden.dk / Nyhedsoversigt / Prisen er ikke det vigtigste ved nethandel\nPrisen er ikke det vigtigste ved nethandel\nMobilsiden.dk Kilde: Mobilsiden.dk 8. sep 2010 Kl. 13:33\nDet skal være en god oplevelse at købe en ny mobiltelefon på nettet. Derfor skal web-butikkerne fokusere mere på kundeservice, fremfor at presse prisen urealistisk langt ned.\nTag telefonen når den ringer, svar e-mail-henvendelser fra kunderne - gerne hurtigt, opret en livechat-funktion på hjemmesiden og hold i det hele taget kunden informeret om, hvor langt en ordre er nået.\nMed få, forholdvis simple metoder, kan mobilforhandlere være med til at forbedre kundeoplevelsen markant. Det mener E-handelsfonden, som vil have alle de E-mærkede web-butikker til at øge deres fokus på netop service, fremfor konstant at presse priserne længere og længere ned.\n- "Hvis du på en Nokia-telefon kun konkurrerer på, hvor billigt varen kan sælges, er der en grænse for, hvor billigt den kan blive, hvis man skal undgå tab", siger Lars Schmidt Larsen, direktør i E-handelsfonden.\nHan mener, at det i den sidste ende bliver en dårlig forretning for butikken kun at have prisfokus, da det i yderste konsekvens kan betyde, at forretningen må lukke, fordi den tjener for få penge.\nOnlinebutikkerne må derfor konkurrere på mere og andet end prisen, for at holde kunderne til og butikken kørende.\nKundeservice giver bedre økonomi\nE-handelsfonden mener, at god service giver gladere kunder, som endda er villige til at betale en smule mere for varerne og måske handler de efterfølgende oftere i webbutikken eller på nettet.\n- "Når netbutikkerne tager parametre som telefon- og mailservice og livechat ind, og ikke mindst holder kunderne godt informeret under forløbet af f.eks. en reklamationssag, er det med til at forbedre både image og indtjening for den enkelte forretning", siger Lars Schmidt Larsen.\n- "Jeg mener, det er vigtigt, at hele nethandels-branchen tager kundeservice seriøst, da det er alle, der bliver ramt på pengepungen, hvis enkelte brødne kar yder en dårlig service".\nFonden har netop bedt deres medlemmer tilslutte sig nogle nye etiske retningslinjer for kundeservice.


Supervision ved IKH psykologer - Specialområde Kommunikation og Undervisning\nDu er her: Ydelser og takster Tilbud psykologbistand og sagssupervision Supervision sager, medarbejdere og ledere\nTilbud psykologbistand og sagssupervision\nSupervision sager, medarbejdere og ledere\nTilbud om supervision ved IKH psykologer\nVi tilbyder supervision til medarbejdere og ledere som arbejder i kommuner og regioner typisk i det specialiserede børne- og ungdomsområde, hvor vores psykologer har deres ekspertise.\nVores psykologer arbejder med:\nFaglig supervision oftest baseret på konkrete sager eller cases indenfor det specialiserede børneområde\nSupervision rettet mod at forbedre arbejdsmiljøet\nLedersupervision med fokus på både opgave og det personlige lederskab\nSupervision i forbindelse med organisatoriske forandringsprocesser\nDerudover superviserer vi også psykologer på vej mod autorisation, ansat i regionalt og kommunalt regi. Herunder også psykologer, der er i gang med et speciale indenfor børneområdet.\nHvad kan I bruge supervision til?\nSupervision er et bredt begreb som bruges forskelligt alt efter konteksten. Fælles er dog, at der er tale om en måde at fremme faglige læring og udvikling på.\nSupervison kan styrke den enkelte fagligt og personligt\nUdvikle gruppens færdigheder i at give og modtage kritisk feedback konstruktivt\nHøjne trivslen personligt og i teamet\nVære en hjælp i forandringsprocesser.\nStår I på tærsklen til forandringer i teamet eller organisationen? Har du eller dine medarbejdere behov for at styrke trivslen eller opgaveløsningen? Har I haft en eller flere komplekse sager, der trænger til at blive vendt i et styret forløb?\nSå kan et supervisionsforløb med en af IKHs psykologer være med til at hjælpe jer godt igennem processen.\nSådan arbejder vi med supervision\nFør vi går i gang med en supervisionsopgave afstemmer vi mål, opgave og forventninger. En vigtig del af dette er, at der bliver indgået en kontrakt mellem supervisor og den, der skal superviseres (supervisanden).\nI kontrakten beskriver vi rammerne for hele forløbet herunder, hvordan det skal afrapporteres og evalueres.\nI arbejdet med supervision arbejder vi både som konsulenter, vejledere og undervisere alt efter opgavens natur og supervisandens rolle i forløbet.\nPå IKH er vores tilgang til psykologien overvejende kognitiv, systemiske og integrativ. Det betyder, at vi fokuserer på at forbinde brugerens tanker, følelser og adfærd. Samtidig med, at vi arbejder med relationen til andre mennesker. Dette gælder også, når vi løser supervisonsopgaver.\nSådan kommer du i gang med et forløb\nKontakt venligst Jan From Kristensen tlf. 24 75 92 37\nHvem du møder I?\nDet faste IKH supervisionsteam består af erfarne psykologer, som har arbejdet med det specialiserede børne- og ungeområde i flere år. Begge er en del af Region Midts psykologkorps, som står for supervison af ansatte i det sociale område. Derudover løser de udredningsopgaver og har behandlingsforløb af børn- og unge i området.\nPsykologkorpset står også for en akutfunktion i form af defusing og debriefing ved kritiske hændelser.\nI arbejdet er referencerammen blandt andet defineret af gruppeanalytisk og neurosekventiel (NMT) tilgang.\nVi du gerne vide mere? Kontakt koordinator Jan From Kristensen.\nJan From Kristensen\n(cand.psych., autoriseret psykolog)\nTlf. 24 75 92 37


465, Bedsted Ejerlav, Bedsted, pr. 31-08-2019 | BiQ Erhvervsinformation\n465, Bedsted Ejerlav, Bedsted, pr. 31-08-2019\n465, Bedsted Ejerlav, Bedsted\nTinglyst areal 898 m², heraf vej 0 m².\nDer er tale om en ejendom beliggende i villakvarter i mindre landsby tæt på Løgumkloster. Ejendommen er beliggende på en hjørnegrund, og bygning nr. 1 er opført i 1976. Bygningen er opført i mursten med hårdt tag/eternit. Bygningen er efterfølgende moderniseret og er nu monteret med nyere termovinduer og døre udført i aluminium. Boligareal udgør i henhold til BBR 137 m².\nEjendommen er indrettet med stor stue, køkken samt tre værelser og soveværelse samt toilet med brusebad. Bygningen er overalt monteret med trælofter og i køkken og entre samt bedeværelse monteret med granitfliser. I de øvrige rum er der trægulv. Bygningen er monteret med nyt køkken indeholdende opvaskemaskine, emhætte, komfur samt køle/frys.\nEjendommen er opvarmet med gasfyr. Herudover er der vaskemaskine i bryggers mrk. Zanussi.\nBygning nr. 2 er en garage opført i 1976 på 32 m². Bygningen er opført i træ med fladt tag.\nGrunden henligger som stor indhegnet hjørnegrund, indrettet med indkørsel og have.\nBeskrivelsen sker på baggrund af BBR-udskriften samt besigtigelse den 12.07.2019.\nEjendommen kan ses på tvangsauktioner.boligsiden.dk og https://www.tvangsauktionssiden.dk/case/6586\nPr. 10.01.2018 kr. 80700, heraf grundværdi kr. 430000\nDamir Abduzaimovic og Edisa Bajramovic\nRetten i Sønderborg og https://www.tvangsauktionssiden.dk/case/6586


Skipper: Hold nu op med at presse udlændinge til ufaglærte job > Enhedslisten\n21. august 2019 — Udlændinge og integration\nSkipper: Hold nu op med at presse udlændinge til ufaglærte job\nReglerne omkring opholdstilladelser for udlændinge er indrettet, så det bedre kan betale sig at tage et ufaglært job end at uddanne sig. Det er dumt både for samfundet og for den enkelte, og Enhedslisten foreslår derfor, at reglerne ændres. Det sker på partiets sommergruppemøde, hvor partiets politiske ordfører samtidig slår fast, at Enhedslisten er klar til at tage kampen op med socialdemokraterne på udlændingeområdet.\nPernille Skipper, Enhedslistens politiske ordfører, siger:\n– Reglerne presser flygtninge og indvandrere til at blive i lavtlønnet og ufaglært arbejde i årevis eller helt at droppe uddannelse. Det burde stritte på alle logisk tænkende mennesker. Reglerne skal da sikre, at flere får lyst til at få en uddannelse.\n– Jeg har mødt unge under uddannelse til energiingeniører, pædagog og meget andet, som er ramt af reglerne. Nogle lever med frygten for, at de en dag bliver sendt ud af Danmark, men jeg har også mødt mange unge, som helt opgiver drømmen om en uddannelse, fordi fraværet af en permanent opholdstilladelse betyder, at de skal leve med frygten for at blive sendt til eksempelvis et krigshærget Syrien.\n– Vi taler om mennesker, der opholder sig lovligt her i landet. Mange er endda født og opvokset her. Det er kun i vores alles interesse, at de uddanner sig. Vi mangler sygeplejersker, pædagoger og mange andre. Og jo flere der dropper uddannelserne og går ind i konkurrencen om de lavest lønnede job, des mere vil det presse nogle af dem i Danmark, der har mindst. Det er på alle måder dumt.\n– Det er ingen hemmelighed, at Enhedslisten og socialdemokraterne har store uenigheder på udlændingepolitikken. Det her forslag er et vigtigt pejlemærke for os, fordi det grundlæggende handler om integration og at når mennesker kommer til Danmark – uanset hvor mange der så kommer – så skal de have en reel chance for at lære sproget, få en uddannelse og arbejde.\n– Det vil være et hovedspørgsmål for os de næste fire år på udlændingepolitikken; at få overbevist socialdemokraterne om, at integrationen må og skal forbedres. Når man kommer til Danmark, skal man bydes velkommen.\n– Vi er ikke gift med socialdemokraterne, og derfor er det selvfølgelig vigtigt at slå fast for os, at selvom vi er parlamentarisk grundlag for Mette Frederiksen og Mattias Tesfaye, skal de ikke forvente mindre fokus på en mere human flygtningepolitik og bedre integration. Snarere tværtimod. Vi vil kaste rigtig mange kræfter ind i at skaffe flertal, der kan sikre ligebehandling, mindre diskrimination og en integration, der forbedrer mulighederne for at være med.\nDet foreslår Enhedslisten:\nUddannelse skal tælle med på lige fod med ordinær fuldtidsbeskæftigelse, når udlændinge skal optjene ret til permanent opholdstilladelse.\nDa vi senest havde en socialdemokratisk statsminister, talte uddannelse med, når flygtninge og indvandrere skulle optjene ret til permanent opholdstilladelse. Den mulighed afskaffede Inger Støjberg i 2016. I dag er det kun ordinært fuldtidsarbejde, der tæller.\nReglen om, at kun ordinær fuldtidsbeskæftigelse tæller med ved optjening af ret til permanent opholdstilladelse, blev vedtaget 26. januar 2016 sammen med den såkaldte ”smykkelov”: https://www.ft.dk/samling/20151/lovforslag/L87/index.htm\nIkke bare Enhedslisten, men hele resten af regeringens parlamentariske grundlag samt Alternativet, støtter ændringen. Det viste sig klart under en forespørgsel rejst af de fire partier i fællesskab i november 2018. Forespørgselsdebat 29. november 2018: https://www.ft.dk/samling/20181/forespoergsel/f12/index.htm\n6. maj 2021 — Udlændinge og integration\nRosa Lund: Uansvarligt at eksportere flygtninge til fattigere lande\nRegeringens lovforslag om at gøre det muligt at asylbehandle og at oprette modtagecentre i lande uden for EU bliver førstebehandlet…\n16. april 2020 — Udlændinge og integration\nGlædeligt første skridt at det tåbelige håndtrykskrav suspenderes\nRegeringen har meddelt, at håndtrykskravet i forbindelse med grundlovsceremonierne midlertidigt er suspenderet, så både de borgere der nu venter på…\n20. november 2019 — Sundhed og psykiatri, Udlændinge og integration\nEL: Minister i samråd om tolkegebyr\nLægeforeningen og Institut for Menneskerettigheder offentliggør en undersøgelse, der viser, at tolkegebyret markant øger risikoen for fejlbehandlinger og fejldiagnosticering. Regeringens…


EU har underskrevet historisk Brexit-aftale med Storbritannien - TV 2\n30. dec. 2020, 09:49\nBrexit: Forhandlingerne kan fortsætte lidt endnu\nSenere onsdag skal det britiske parlamentet stemme om handelsaftalen, som forventes at få et flertal.\nEU's chefer har onsdag underskrevet den historiske handelsaftale med Storbritannien i forbindelse med Brexit.\nGUIDE: Hvad kommer Brexit til at betyde for dig som dansker?\nAftalen blev underskrevet af EU-Kommissionens formand, Ursula von der Leyen, og EU's præsident, Charles Michel, klokken 9.30 i Bruxelles.\nEU-parlamentet skal også behandle aftalen, men det sker først efter nytår. Det var ikke praktisk muligt med en fælles underskrivelses-ceremoni onsdag.\nUnderhuset skal stemme onsdag\nDet var tre aftaler, som blev underskrevet onsdag. Udover handels- og samarbejdsaftalen, som blev klar juleaftensdag, er der to separate aftaler om informationsdeling og atomsamarbejde i Euratom.\nSenere onsdag skal det britiske parlamentet stemme om handelsaftalen, som træder i kraft, når Storbritannien forlader EU's indre marked 1. januar.\nAftalen forventes stemt igennem med et flertal, og dermed sætter briterne punktum for en fire år lang rejse ud af den Europæiske Union.\nAfstemningen forventes at finde sted klokken 15.30.\nHer et overblik over hovedpunkterne i aftalen\nIfølge Danmarks Fiskeriforening vil det få alvorlige konsekvenser for danske fiskere, da de fanger omkring 40 procent af deres fisk i britisk farvand.


Kampagne på TLX6+ + CLX Home\n24-10-2012, 12:36 (Denne besked var sidst ændret: 24-10-2012 af 13:18 lysandk.)\nMin elektriker har oplyst, at der fra hans leverandør kører en kampagne på en TLX6+ bundled med en CLX Home. Edit: den er fundet her\nMan kan vel betragte det som et alternativ til en Pro uden CLX'en? Hvad vil I foretrække og hvorfor - den nævnte bundleløsning eller en Pro uden CLX?\nKan systemet, evt. vha. CLX portalen, lagre data i f.eks. et år eller mere?\nTil overvejelsen hører med, at kampagnen er 25% billigere - dog noget.\nRE: Kampagne på TLX6+ + CLX Home\nCLX Home er "udelukkende" til at du kan bruge Danfoss geniale og flotte app på iPhone eller iPad... Jeg købte dog min via Risskov Solar og teknik... Utrolig god service og fin pris. Har næsten fortrudt jeg ikke osse handlede mit anlæg der. De lød utroligt fagligt kompetente...! Kan absolut anbefales hvis man HAR købt tlx'en og derfor ikke kan benytte sig af det ellers glimrende tilbud...\n(24-10-2012 13:29)Hessel75 Skrev: CLX Home er "udelukkende" til at du kan bruge Danfoss geniale og flotte app på iPhone eller iPad...\nNej, den er også anvendelig som interface til CLX portalen hvis man har en inverter der ikke selv kan uploade dertil.\nDa min inverter selv kan uploade til CLX portalen, og har indbygget webserver vil den dog kun give mig det bedre/lækrere interface fra smartphone/tablet (og så klarer jeg mig uden med de aktuelle priser)\nDer findes så også et browser plugin så en pc kan vise samme grafik som android/ios app'ene.\n(24-10-2012 12:36)lysandk Skrev: Hvad vil I foretrække og hvorfor - den nævnte bundleløsning eller en Pro uden CLX?\nTak skal I have, men jeg kunne 'frygtelig' godt tænke mig svar på det citerede, da jeg skal beslutte noget nu - tilbuddet lyder på godt 15.000 for 'pakken' og jeg skal af med godt 21.000 for en Pro, og det er jo noget af en forskel.\nFremragende Majland!!!! Nu virker mit også på min alm Mac computer... Det anede jeg ikke den osse kunne... :-) Kan da kun anbefale CLX Home herfra!!!!! Og tak for tippet\n(24-10-2012 18:39)lysandk Skrev: Tak skal I have, men jeg kunne 'frygtelig' godt tænke mig svar på det citerede, da jeg skal beslutte noget nu - tilbuddet lyder på godt 15.000 for 'pakken' og jeg skal af med godt 21.000 for en Pro, og det er jo noget af en forskel.\nSå ville jeg klart tage pakken.\nPro+'en har alligevel ikke hukommelse til mere end ~3måneders produktionsdata så det skal alligevel uploades til et datawarehouse hvis man vil gemme det.\nEneste argument for ikke at gøre det er at CLX home er skræddersyet til clxportalen og man ikke helt så frit kan vælge et andet datawarehouse.\nMen jeg er godt tilfreds med clx portalen\nHvordan får man CLX Home til at arbejde sammen med CLX portal...!?\n(25-10-2012 14:49)Hessel75 Skrev: Hvordan får man CLX Home til at arbejde sammen med CLX portal...!?\nSkulle være ligetil: http://www.danfoss.com/NR/rdonlyres/2614...01_WEB.pdf\n"Upload til CLX-webportal: Ja" for alle CLX modeller\nVirker det ikke umiddelbart (som flere har skrevet om herinde) er det bare at få fat i danfoss support ...\nMajland som Statsminister!!!!!


Corona har givet os et virtuelt wakeup call - Business Review\nDigitalisering » Corona har givet os et virtuelt wakeup call\nUnder Corona-krisen har op mod 1,8 mio. danske lønmodtagere, i større eller mindre grad, arbejdet hjemme. Det er aldrig set før, og for mange har det været et wakeup call. Flere fordomme og barrierer omkring det at holde videomøder og samarbejde virtuelt med kolleger på tværs af lokationer er forsvundet.\nMarianne Horstmann, direktør NetDesign\nDe nye erfaringer skal virksomheder og offentlige institutioner nu i gang med at finde ud af, hvordan de kan omsætte til noget, som skaber værdi fremadrettet.\nDet har i mange år været antagelsen, at arbejdsmarkedet ville ændre sig i takt med at den teknologiske udvikling har gjort det nemmere at arbejde remote og samarbejde effektivt på tværs af forskellige lokationer. Udviklingen er dog ikke gået så hurtigt som forventet – til dels fordi digitaliseringen indtil nu er foregået i forskellige tempi.\nDet er ikke alle virksomheder og institutioner, der har været lige langt fremme i forhold til den digitale transformation, men det har Corona-krisen ændret på. Mange steder er der nu blevet sat turbo på den digitale omstilling. Det betyder, at flere virksomheder og institutioner har fået et langt bedre indblik i alle de digitale muligheder, der findes – og hvordan man udnytter dem optimalt.\nDet digitale wakeup call\nIfølge Marianne Horstmann, som er direktør i it-virksomheden NetDesign, der er en del af TDC Erhverv og Nuuday, har Corona-krisen betydet, at vi for alvor har fået øjnene op for fordelene ved det virtuelle samarbejde. Den skepsis, som tidligere var en barriere for den digitale transformation, er ved at forsvinde.\n– Der er ingen tvivl om, at Corona har givet os et wakeup call. Flere har fået øjnene op for, at man sagtens kan inddrage virtuelle møder som en del af de daglige arbejdsrutiner, uden at det går ud over samarbejdet eller påvirker produktiviteten og effektiviteten. Mange har også oplevet, at de lettere kan få hverdagen til at hænge sammen, når de ikke skal bruge så meget tid på transport – og samtidig har vi set den positive effekt, det faldende transportbehov har haft på CO2-udledningen og miljøet. Det er erfaringer, som er vigtige at tage med videre, siger Marianne Horstmann.\nCorona har påvirket vores virkelighed på mange områder, og krisen har tvunget os til at tage flere af vores vante rutiner op til revision. Rammerne for vores arbejdsliv har også forandret sig markant – måske for altid. Derfor er det nu virksomhederne og den offentlige sektor skal begynde at kigge på, hvordan de kan udnytte det markante ryk, de har foretaget på digitaliseringsområdet under Corona-krisen – og hvordan de kan omsætte de praktiske erfaringer til noget, der både giver mening og værdi på den lange bane.\n– Selvom den digitale transformation er blevet speedet op af en global krise, som vi alle gerne ville have været foruden, så er det alligevel imponerende at se, hvor hurtigt det er lykkedes danske virksomheder og offentlige institutioner at sadle om til en ny digital hverdag. Selvom de fleste af os savner at mødes fysisk med vores kolleger, så er det interessant at opleve, hvordan det at samarbejde virtuelt, på kort tid er blevet ”the new normal”. Her har Corona-krisen været den driver, der har skubbet os ud af vores komfortzone. Det åbner op for nogle spændende perspektiver og muligheder i forhold til, hvordan vi kan udnytte de digitale samarbejdsløsninger bedre i fremtiden, siger Marianne Horstmann.\nVirtuelle møder giver mening\nNår vi digitaliserer, gør vi det altid ud fra en afvejning af de forventede positive og negative effekter, den digitale transformation vil have for organisationen og medarbejderne på den lange bane. Den afvejning vil ifølge Marianne Horstmann stadig gøre sig gældende, når vi begynder at vende tilbage til mere normale tilstande og igen kan mødes fysisk på arbejdspladsen.\n– Videomøder er naturligvis noget andet end fysiske møder. De fysiske møder med kolleger, kunder, samarbejdspartnere, borgere, patienter, studerende osv. kan vi selvfølgelig ikke undvære – heller ikke i fremtiden, men vi kan sagtens skrue op for videomøderne, for vi har nu lært, at det er let at vidensdele og sparre med hinanden, selvom vi ikke mødes fysisk. Og specielt når vi kigger på, hvad vi kan spare i transporttid- og transportomkostninger, hvordan det gavner effektiviteten og vores work-life balance, samt hvad det betyder for vores muligheder for at reducere CO2-aftrykket, giver det rigtig god mening. I bund og grund afhænger det meget af vores mindset, om vi får succes med den digitale transformation i fremtiden, siger Marianne Horstmann.\nUnder Corona-krisen har mange danske virksomheder og offentlige institutioner taget et stort ansvar for at holde hjulene i gang. Det gælder også NetDesign.\n– Under Corona-krisen har vi sat alle kræfter ind på at hjælpe vores kunder bedst muligt igennem en svær periode. Som leverandør af samfundskritisk infrastruktur, og som Trusted Advisor, har vi et stort ansvar – og skal leve op til en særlig forpligtelse. Når der pludselig opstår et akut behov for at beskytte vores kunders forretningskritiske data og sikre, at vital samfundskritisk infrastruktur ikke bliver påvirket af, at alle skal arbejde hjemme i en periode, så betyder det, at vi sætter alt ind på at hjælpe med den digitale omstilling, det kræver. Det vil vi naturligvis også assistere med i fremover, understreger Marianne Horstmann.\nFokuser digitalt og kom stærkt tilbage\nDet at komme stærkt tilbage efter Corona-krisen vil kræve en kæmpe indsats over de næste måneder og år, og vi vil få brug for at fortsætte den digitale udvikling, som nu er kommet godt i gang. Bruger vi vores erfaringer fra Corona-krisen rigtigt, kan vi holde Danmark på en position som digital frontløber – både når det gælder private virksomheder og offentlige institutioner, og så står vi bedre rustet til fremtiden.\n– I forbindelse med Corona, har vi set, hvordan efterspørgslen efter digitale samarbejds- og videoløsninger er steget markant. Den udvikling kommer til at fortsætte i fremtiden. I dag findes der en række rigtig gode collaboration- og cloudbaserede customer experience-løsninger fra bl.a. Cisco, Microsoft og Genesys, som opfylder de nødvendige sikkerhedskrav; men for at være sikker på, at man får valgt de helt rigtige løsninger, anbefaler vi altid, at man rådfører sig med sin foretrukne it-leverandør, eller tager fat i os. På den måde, kan man få en uvildig vurdering af de enkelte løsninger og en anbefaling af, hvad der matcher ens behov bedst, så man undgår at gå galt i byen, siger Marianne Horstmann.\nNetDesign er en af Danmarks mest erfarne rådgivere, samarbejdspartnere og leverandører af driftssikre netværks-, it-sikkerheds-, samarbejds- og kommunikationsløsninger. Som markedsleder inden for disse områder har vi den højeste faglighed og bedste indsigt i de nyeste teknologier, hvilket gør os i stand til at hjælpe en lang række af Danmarks største virksomheder, offentlige institutioner og myndigheder med deres digitale transformation. Vores unikke end-to-end løsninger og Managed Services har skabt værdi for vores kunders organisation og forretning igennem 30 år. NetDesign har 325 medarbejdere og er en del af TDC Erhverv og Nuuday.


1. oktober 2015 af Spisestuen 1 kommentar\nDurummel giver en fin og blød krumme i brød, og så har det en sødlig og skøn smag. Hmm… det er nu lidt svært at forklare, hvordan det smager, men dejlige boller er det bestemt 🙂\nBollerne smager skønt med pålæg, ost eller syltetøj eller bare med koldt smør 🙂\nDer kom hjemmelavet brombærsyltetøj på et par stykker i dag 🙂\nÆlt dejen godt og længe – 10-15 minutter – til den er elastisk og blød. Det er en lidt klistret dej.\nSkrevet i: Bagværk, Brød, Frokost, Madpakke, Morgenmad Tags: durummel\n12. marts 2021 kl. 19:36\nHavde helt glemt denne opskrift – elsker de boller